title: Aarno Karhilo

text: Karhilo oli Suomen suurlähettiläs Tokiossa ja Manilassa 1971–1972, pysyvä edustaja YK:ssa New Yorkissa 1971–1977, suurlähettiläs Pariisissa ja pysyvä edustaja Unescossa 1977–1982, suurlähettiläs Moskovassa 1983–1988 sekä ulkoasiainministeriön poliittinen alivaltiosihteeri 1988–1992.


title: Saponiinit

text: Saponiinit on rakenteeltaan laajakirjoinen ryhmä glykosideja, joita esiintyy niin kasvi- kuin eläinkunnassakin. Kaikille saponiineille on tyypillistä vesiliuosten vaahtoaminen tavalla, joka muistuttaa saippualiuosten käyttäytymistä. Nimi saponiinit tulee "Saponaria"-kasvisuvun eli suopayrttien tieteellisestä nimestä ja aikaisemmin "Saponaria"-suvun kasvien juurakoita on käytetty saippuan tavoin. Monille saponiineille on tunnusomaista karvas maku. Myrkyllisyydeltään ne ovat muille nisäkkäille kuin märehtijöille yleensä alhaisia.


title: Saponiinit

text: Saponiinit koostuvat muiden glykosidien tavoin aglykonista ja sokeriosasta. Vaahtoamisominaisuus johtuu hydrofiilisesta sokeriosasta ja hydrofobisesta aglykoniosasta. Aglykonia kutsutaan sapogeniiniksi, joka voi olla 27 hiiliatomia sisältävä steroidi tai 30 hiiliatomia sisältävä triterpeeni. Steroidirakenteisia saponiineja kutsutaan usein saraponiineiksi. Tyypillisiä saponiinien sisältämiä sokereita ovat glukoosi, galaktoosi, ramnoosi, arabinoosi ja ksyloosi. Saponiinit voidaan luokitella myös sokerisivuketjujen määrän mukaan. Monodesmosideissa sokeriketjuja on yksi, bisdesmosideissa kaksi.


title: Saponiinit

text: Kasveissa saponiineja esiintyy erityisesti koppisiemenisissä kasveissa. Kasvien saponiinit voivat olla joko steroidi- tai triterpenoidirakenteisia. Monodesmosideja esiintyy kasvien juurissa, siemenissä ja kuoressa, kun taas bisdesmosidit ovat tyypillisiä kasvien lehdissä. Eläinkunnassa ainoastaan piikkinahkaiset tuottavat saponiineja. Merimakkaroiden saponiinit ovat triterpenoidirakenteisia ja meritähtien saponiinit ovat steroidirakenteisia. Merimakkarat ja meritähdet tuottavat saponiineja puolustautuakseen saalistajilta.


title: Kariniemi

text: Kariniemi tarkoittaa seuraavia:


title: Australian Grand Prix 2014

text: Australian Grand Prix 2014 oli Formula 1 -sarjan avauskilpailu kaudella 2014. Kilpailu ajettiin Melbourne Grand Prix Circuitin radalla 16. maaliskuuta.


title: Australian Grand Prix 2014

text: Lauantain aika-ajot aloitettiin kuivassa säässä, mutta jo ennen ensimmäisen aika-ajo osuuden päättymistä Melbournen radalle iski rankkasade, jonka seurauksena aika-ajot ajettiin läpi välikelin sekä sadekelin renkailla. Kauden 2014 ensimmäisen osakilpailun paalupaikan vei Mercedes GP:n Lewis Hamilton. Red Bullin Daniel Ricciardo ylti yllätyksellisesti toiseen lähtöruutuun, vaikka Red Bull ei alun perin kuulunut ennakkosuosikkeihin Australiaan tultaessa, heidän huonosti menneiden talvitestien jälkeen. Kolmanteen ruutuun ajoi Mercedes GP:n Nico Rosberg. McLarenin tanskalainen tulokaskuski Kevin Magnussen ylsi aika-ajoissa huippusuoritukseen sijoittuen 4. sijalle lähtöruudukossa.


title: Australian Grand Prix 2014

text: Ferrarin Kimi Räikkönen ajoi 2. aika-ajo osissa seinään ja putosi jatkosta sijoittuen 12. sijalle. Räikkösen sijoitus muuttui kuitenkin yhdellä pykälällä eteenpäin sillä Williamsin Valtteri Bottas kärsi lauantain harjoituksissa vaihdelaatikko-ongelmista ja Bottakselle jouduttiin vaihtamaan vaihdelaatikko. Vaihdelaatikon vaihtamisesta seuraa viiden lähtöruudun rangaistus. Bottas lähti kisaan 15. sijalta.


title: Australian Grand Prix 2014

text: Kauden 2014 avauskilpailu aloitettiin kuivassa kelissä. Mercedes GP:n Lewis Hamilton starttasi kilpailuun paalupaikalta. Louksen Romain Grosjean starttasi kisaan varikolta ja onnistui jo ennen kilpailun alkamista saamaan läpiajorangaistuksen kisaan. Marussian molemmat autot sammuivat lähtöruutuihin jo ennen kilpailun alkua. Tämän vuoksi ennen kilpailua ajettiin ylimääräinen lämmittelykierros.


title: Australian Grand Prix 2014

text: Paalupaikalta lähtenyt Hamilton keskeytti kilpailussa jo kolmannella kierroksella yhden sylinterin hajotessa. Hallitseva maailmanmestari Sebastian Vettel keskeytti moottoriongelmiin vedoten kilpailun neljännellä kierroksella. Kauden ensimmäinen turva-auto tuli radalle kilpailun 11. kierroksella kun Valtteri Bottas hipaisi seinää ja puhkoi renkaansa, jonka seurauksena rengas irtosi ja jäi vaarallisesti radalle.


title: Australian Grand Prix 2014

text: Kilpailun voittoon ajoi selkeästi Mercedes GP:n Nico Rosberg. Toiseksi sijoittui Red Bullin Daniel Ricciardo ja kolmanneksi sijoittui ensimmäistä osakilpailuaan ajanut McLarenin tanskalainen Kevin Magnussen. Magnussen sivusi samalla uuden tulokkaan parasta sijoitusta ensimmäisessä osakilpailussa sitten Lewis Hamiltonin vuonna 2007. McLaren saavutti ensimmäisen palkintosijansa sitten Brasilian GP:n 2012. Daniel Ricciardo kuitenkin hylättiin kisan jälkeen auton ollessa sääntöjenvastainen. Toiseksi siis sijoittui Kevin Magnussen ja kolmanneksi Jenson Button.


title: Australian Grand Prix 2014

text: Williamsin Valtteri Bottas sijoittui kilpailussa viidenneksi ja Ferrarin Kimi Räikkönen seitsemänneksi.


title: Keltahelttajuurekas

text: Keltaheltajuurekas ("Collybia ocior") on juurekkaiden sukuun kuuluva laji. Se ei ole myrkyllinen, mutta ei ole myöskään hyvä ruokasieni.


title: Keltahelttajuurekas

text:
Keltaheltajuurekas muistuttaa kalpeajuurekasta, mistä se eroaa väritykseltään. Sen lakki on suklaanruskea ja heltat ovat vaaleankeltaisia. Se on myös rotevampi
rakenteeltaan.


title: Keltahelttajuurekas

text: Keltahelttajuurekasta tavataan kuusimetsissä.


title: Pertti Karkama

text: Pertti Juhani Karkama (s. 19. tammikuuta 1936 Oulu) on suomalainen kirjallisuudentutkija. Hän oli Oulun yliopiston kirjallisuuden professori 1978–1987 ja Turun yliopiston kotimaisen kirjallisuuden professori 1988–1999


title: Pertti Karkama

text: Karkama on saanut vaikutteita paitsi marxilaisuudesta myös Lucien Goldmannin geneettisestä strukturalismista. Hän on Raoul Palmgrenin ohella toinen marxilaisesti suuntautunut suomalainen kirjallisuudentutkija. Hänen väitöskirjansa "Sosiaalinen konfliktiromaani" vuodelta 1971 käsitteli yhteiskunnalisen perusristiriidan ilmenemistä suomalaisessa realismissa. Kirjallisuudentutkimusta hän on käsitellyt tutkimuksissaan "Metodi ja maailmankatsomus" (1974) ja "Sanataiteen suhde todellisuuteen" (1979). Teoksessa "Elämänmuodosta yhteiskuntaan" (1976) hän käsittelee Georg Lukácsin romaaniteoriaa.


title: Pertti Karkama

text: Karkama on suomalaisen kirjallisuudentutkimuksen grand old man. Hän on tuonut paljon uutta kirjallisuudentutkimuksen teoreettiseen keskusteluun, ja hänen työnsä tuloksena on syntynyt vankkoja perustutkimuksia suomalaisista klassikkokirjailijoista ja myös uudemmista.


title: Dystokia

text: Dystokia on yleisnimitys synnytyksen komplikaatioille. Dystokia voi johtua esimerkiksi sikiön suuresta koosta tai epämuodostumasta, virhetarjonnasta tai supistusten heikkoudesta.


title: Dystokia

text: Ennen lääketieteen edistysaskelia dystokia oli vakava vaara sekä äidin että sikiön hengelle. Turvallisten keisarileikkausmenetelmien tuntemista edeltävänä aikoina ainoat hoitokeinot olivat sikiön asennon manipulointi vatsaa ulkoa käsin hieromalla ja sikiön vetäminen pihdeillä. Äidin henkeä välittömästi uhkaavissa ääritilanteissa sikiön pää oli murskattava tai sikiö paloiteltava.


title: Euroopan pankkiunioni

text: Euroopan pankkiunioni on euroalueen maiden suunnitelma yhteisestä pankkien valvonnasta, joka käynnistyisi vuonna 2014. Pankkiunioni tiivistyisi sääntökirjaan, joka sisältää EU:n vaatimukset pankkien pääomasta, yhdenmukaisesta talletussuojasta sekä uusista elvytys- ja kriisinratkaisusäännöistä.


title: Euroopan pankkiunioni

text:
EU-komission mukaan pankkiunioni tarvitaan, jotta vältytään euroalueen velkakriisin kaltaisilta ongelmilta. Se vakauttaa euroalueen taloutta ja rahoitusoloja muun muassa seuraavin perustein:
Kriitikot ovat arvostelleet pankkiunionia askeleeksi kohti liittovaltiota. On epäilty sen mahdollisuuksia seuraavan talouskuplan tai kriisin havaitsemiseen ajoissa. Ajatuksen puolustajat katsovat, että pankkiunioni riittää ilman liittovaltiotakin.


title: Euroopan pankkiunioni

text: On vielä avoinna, kuinka suuren roolin Euroopan keskuspankki (EKP) saa uudessa järjestelmässä esimerkiksi talletussuojan takaajana.


title: Avaintietoesite

text: ”Avaintietoesite” (engl. Key Investor Information Document, KIID) on rahastokohtainen asiakirja, johon on koottu yksinkertaistettuna kaikki tärkeimmät tiedot sijoitusrahastosta.


title: Avaintietoesite

text: Rahasto-osuuksien myyjän on toimitettava sijoittajalle avaintietoesite yhdessä rahastosääntöjen ja virallisen rahastoesitteen kanssa ennen kuin sijoittaja tekee lopullisen sijoituspäätöksensä. Avaintietoesite on lakisääteinen, eikä osa rahastoyhtiön markkinointimateriaalia.


title: Avaintietoesite

text: Avaintietoesitteen sisältö:


title: Avaintietoesite

text: Avaintietoesitteen tiedot on kerrottava yksinkertaisella ja ymmärrettävällä kielellä, jotta keskivertosijoittaja pystyy muodostamaan helposti käsityksen rahaston ominaisuuksista.


title: Avaintietoesite

text: Avaintietoesitteen sisällöstä ja muotoilusta on annettu tarkat, koko EU:n aluetta kattavat ohjeet. Yhtenäisten ohjeiden tarkoituksena on, että eri rahastojen ja eri maiden avaintietoesitteet olisivat mahdollisimman samankaltaisia sisällöltään ja rakenteeltaan, jotta rahastojen vertailu asiakirjojen pohjalta olisi mahdollista.


title: Avaintietoesite

text: Asiakirjan pituus on rajattu kahteen sivuun. Niin kutsuttujen strukturoitujen rahastojen avaintietoesite voi olla pidempi, jos se on sijoittajan edun kannalta oleellista.


title: Jalkapallon Suomensarjan kausi 1965

text: Jalkapallon Suomensarjan kausi 1965 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1966.


title: Jalkapallon Suomensarjan kausi 1965

text: Suomen jalkapallon sarjataulukoita


title: Jutta Helenius

text: Jutta Helenius on suomalainen tanssija. Hän on tanssinut televisio-ohjelmassa "Tanssii Tähtien Kanssa". Hänen puolisonsa (naimisissa 2008-) on myös ohjelmassa tanssinut Sami Helenius.


title: Jutta Helenius

text: Vuonna 2011 Helenius sijoittui Jani Toivolan kanssa kolmanneksi 27.11.2011. Vuonna 2012 hän putosi Amin Asikaisen kanssa kolmannessa pudotuksessa 14.10.2012 ja vuonna 2013 hän pääsi finaaliin Harri Syrjäsen kanssa, mutta sijoittui kolmanneksi heidän luovutettuaan 11.11.2013. Hän on myös ollut Tommi Evilän, Pepe Willbergin sekä Pekka Poudan tähtiopettajana.


title: Kekonokkakutoja

text: Kekonokkakutoja ("Amblyospiza albifrons") on kutojien heimoon kuuluva varpuslintu.


title: Kekonokkakutoja

text: Kekonokkakutojaa tavataan Saharan eteläpuolisessa Afrikassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Maija Westerlund

text: Elna Helena Maria (Maija) Westerlund (31. heinäkuuta 1911 Viipuri - 1994 Helsinki) oli suomalainen kirjailija ja kääntäjä.


title: Maija Westerlund

text: Nimellä "Helena Wire":


title: Maija Westerlund

text: Nimellä "Maija Westerlund":


title: Kongonkutoja

text: Kongonkutoja ("Brachycope anomala") on kutojien heimoon kuuluva varpuslintu.


title: Kongonkutoja

text: Kongonkutojaa tavataan Kamerunissa, Keski-Afrikan tasavallassa, Kongossa ja Kongon demokraattisessa tasavallassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Punakaapukutoja

text: Punakaapukutoja ("Anaplectes rubriceps") on kutojien heimoon kuuluva varpuslintu.


title: Punakaapukutoja

text: Punakaapukutojaa tavataan Saharan eteläpuolisessa Afrikassa. Lajin ei uskota olevan vaarassa, ja se on luokiteltu elinvoimaiseksi.


title: Louis Franchet d’Espèrey

text: Louis Félix Marie François Franchet d’Espèrey (25. toukokuuta 1856 Mostaganem, Ranskan Algeria – 8. heinäkuuta 1942 Albi, Ranska) oli ranskalainen kenraali, joka toimi ensimmäisen maailmansodan aikana komentajana ensin länsirintamalla ja sen jälkeen Balkanilla. Hänen johtamansa menestyksekäs hyökkäys syyskuussa 1918 pakotti Bulgarian irtautumaan sodasta.


title: Louis Franchet d’Espèrey

text: Franchet d’Espèrey kävi Saint-Cyrin sotilasakatemian ja palveli ennen maailmansotaa Algeriassa ja Tunisiassa. Hänet nimitettiin 1876 toisen algerialaisen tiraljöörirykmentin aliluutnantiksi, ja osallistuttuaan 1884 sotaan Indokiinassa hänet ylennettiin 1885 kapteeniksi. Vuonna 1903 hänet ylennettiin everstiksi ja nimitettiin 66:nnen jalkaväkirykmentin komentajaksi, vuonna 1912 divisioonankenraaliksi ja länsi-Marokon miehitysjoukkojen päälliköksi. Vuonna 1913 hänestä tuli ensimmäisen armeijakunnan komentaja, ja sitä hän komensi myös maailmansodan alkuvaiheessa.


title: Louis Franchet d’Espèrey

text: Charleroin taistelussa 23.–24. elokuuta 1914 Franchet d’Espèrey puolusti hyökkäävästi ja menestyksekkäästi Ranskan viidennen armeijan oikeaa siipeä. Tämän ansiosta hänet ylennettiin 3. syyskuuta viidennen armeijan komentajaksi kenraali Charles Lanrezacin tilalle. Franchet d’Espèrey komensi viidettä armeijaa ensimmäisessä Marnen taistelussa syyskuussa 1914 sekä ensimmäisessä Aisnen taistelussa. Maaliskuussa 1916 hänet ylennettiin itäisen armeijaryhmän ja tammikuussa 1917 pohjoisen armeijaryhmän komentajaksi. Saksalaisten keväällä 1918 toteuttaman suurhyökkäyksen yhteydessä Franchet d’Espèreyn yrittämä ”puolustus syvyyssuunnassa” epäonnistui, ja saksalaiset saavuttivat voiton Chemin des Dames -tiellä kolmannessa Aisnen taistelussa. Tämän seurauksena hänet siirrettiin toukokuussa 1918 vähempiarvoisena pidettyyn tehtävään, komentamaan monikansaisia ympärysvaltojen joukkoja Salonikan rintamalle Makedoniaan.


title: Louis Franchet d’Espèrey

text: Balkanilla Franchet d’Espèrey ryhtyi tarmokkaasti toteuttamaan edeltäjänsä Adolphe Guillaumatin valmistelemaa hyökkäyssuunnitelmaa. Hyökkäys (nk. Vardarin offensiivi) käynnistettiin 15. syyskuuta 1918 ja se johti nopeasti bulgarialaisten rintaman murtumiseen. Bulgaria joutui 29. syyskuuta solmimaan aselevon ja irtautumaan sodasta. Franchet d’Espèrey johti tämän jälkeen hyökkäystä Tonavan suuntaan, löi itärintamalta siirretyt saksalaiset joukot ja tunkeutui joukkoineen Unkariin pakottaen myös sen antautumaan.


title: Louis Franchet d’Espèrey

text: Maailmansodan jälkeen Franchet d’Espèrey jatkoi komentajana Balkanilla vuoteen 1920. Palattuaan Ranskaan hänet ylennettiin 1921 Ranskan marsalkaksi. Hän toimi sen jälkeen vielä Ranskan Afrikan joukkojen tarkastajana. Franchet d’Espèrey nimitettiin 1934 Ranskan akatemian jäseneksi.


title: Gabriel Tidgren

text: Gabriel Tidgren (1. lokakuuta 1743 Brunn, Ulricehamn, Ruotsi – 8. joulukuuta 1788 Turku) oli kielentutkija ja historioitsija.


title: Gabriel Tidgren

text:
Tidgrenin vanhemmat olivat kirkkoherra Jonas Tidgren ja Margareta Wilskman. Hän opiskeli 1762-1767 Uppsalassa ja teki ulkomaanmatkan 1765–1767, jolloin vieraili ainakin Pietarissa. Turkuun Tidgren tuli 1767, missä hänet vihittiin maisteriksi 1772. Seuraavana vuonna hän väitteli aiheesta "De regimine et constitutione reipublicae litterarie I". Väitöskirjan muut osat ilmestyivät 1774-1776. Tidgren nimitettiin kaunopuheisuuden ja historian dosentiksi Turun Akatemiaan. 1777 hän haki kaunopuheisuuden professuuria, jota haki myös Henrik Gabriel Porthan, ja julkaisi sitä varten väitöskirjan "De eloquentia veterum Svio-Gothorum", mutta virkaan valittiin Porthan. Yliopiston kirjaston amanuenssiksi Tidgren tuli 1779 ja filosofisen tiedekunnan palkattomaksi apulaiseksi 1781. Vuonna 1784 hänestä tuli Salomon Saarnaajaa koskevan tutkimuksensa perusteella pyhien kielten eli kreikan ja heprean professori. 1787 hän julkaisi ensimmäisen osan teoksesta "Wester-Göthlands historia och beskrifning", joka jäi hänen kuolemansa takia keskeneräiseksi. Tidgren oli Aurora-seuran jäsen ja sen lehden Tidningar Utgifne Af et Sällskap i Åbo innokas avustaja.
Tidgren kuoli naimattomana.


title: Ayoob Tarish

text: Ayoob Tarish on jemeniläinen laulaja, udinsoittaja ja säveltäjä. Hän syntyi Al-Mahrabin kylässä Taizin alueella. Hän on asunut Adenissa, Taizissa sekä Sana'assa, mutta hänen äänensä on tullut tutuksi eri puolilla maata. Hänen saavutuksiinsa kuuluu Jemenin kansallislaulun säveltäminen, laulaminen ja levyttäminen. Tarish sai ainakin nuorena vaikutteita egyptiläiseltä Mohammed Abdulwahabilta, ja hän opiskeli 1970-luvulla Kairossa. Hän on nyttemmin lopettanut esiintymisen. Hänelle kehittyi ongelmia oikean käden kanssa, ja leikkauksesta huolimatta hän jäi kyvyttömäksi soittamaan. Hänellä on vaimo, neljä poikaa ja yksi tytär. Kesällä 2013 "Yemen Timesin" julkaiseman artikkelin mukaan Tarish on seitsemänkymppinen ja asuu Sana'assa.


title: Kirlian Camera

text: Kirlian Camera on italialainen darkwave-yhtye, jonka Angelo Bergamini perusti keväällä 1980. Kirlian Cameran edeltäjä oli Bergaminin aiempi yhtye, vuonna 1979 toimintansa aloittanut Suicide Commando, jota ei pidä sekoittaa Belgiassa vuonna 1986 perustettuun Suicide Commandoon, eikä myöskään USA:ssa toimineeseen samannimiseen ryhmään.


title: Kirlian Camera

text: Yhtye on historiansa aikana kokeillut erilaisia musiikkityylejä ja sen kokoonpano on muuttunut monta kertaa. Vain Angelo Bergamini on ollut jokaisessa kokoonpanossa. Bergaminin mukaan Kirlian Camera muuttui hänen sooloprojektistaan tosiasialliseksi ryhmäksi vasta tammikuussa 2000, jolloin laulaja Elena Alice Fossi liittyi siihen. Kirlian Cameran tunnetuimmat kappaleet lienevät "Blue Room" vuodelta 1985 sekä "Eclipse" vuodelta 1988. Bergaminin näkemyksen mukaan yhtyeen merkityksellisintä musiikkia on kuitenkin tehty vasta vuodesta 1997 lähtien.


title: Kirlian Camera

text: Yhtye käyttää huomiota herättävää symboliikkaa ja varustusta. Esimerkkeinä mainittakoon risteillä kuvioidut kommandopipot sekä kristillisyyteen viittaavan IHS-kirjainyhdistelmän toistuva käyttö. Hengellisyyteen liittyen Angelo Bergamini sanoi vuonna 1993: "Meidän täytyy jatkaa elämistä ja selviytymistä saavuttaaksemme Taivaan. [...] Uskon, että parempi elämä on olemassa, sillä tämä elämä ja tämä todellisuus on helvetillinen."


title: Kirlian Camera

text: Kaksi Elena Alice Fossin tähdittämää yhtyettä, SPECTRA*paris sekä Alice Neve Fox, on saanut alkunsa Kirlian Cameran sivuprojekteina.


title: Kirlian Camera

text: Kirlian Camera on esiintynyt Suomessa yhden kerran: 27. kesäkuuta 2008 Lumous Gothic Festivalissa Tampereella.


title: Charles Lanrezac

text: Charles Lanrezac (31. heinäkuuta 1852 Pointe-à-Pitre, Guadeloupe – 18. tammikuuta 1925 Neuilly-sur-Seine, Ranska) oli ranskalainen kenraali, joka toimi ensimmäisen maailmansodan alussa Ranskan viidennen armeijan komentajana.


title: Charles Lanrezac

text: Ennen maailmansotaa Lanrezac oli Ranskan armeijan arvostetuin strategi, ja vuoteen 1914 mennessä hän oli kohonnut ylimmän sotaneuvoston jäseneksi ja viidennen armeijan komentajaksi. Sodan syttyessä hänen joukkojensa oli tarkoitus muodostaa vasen sivusta Ranskan joukoissa, joiden oli määrä hyökätä suunnitelma XVII:n mukaisesti Elsass-Lothringenin kautta Saksaan. Saksan hyökätessä yllättäen Belgiaan Lanrezac menetti uskonsa Ranskan hyökkäyssuunnitelmaan, ja hänet määrättiin kääntämään joukkonsa pohjoiseen torjumaan Belgian kautta tulevaa hyökkäystä. Charleroin taistelussa hän kohtasi kenraali Karl von Bülowin komentaman Saksan toisen armeijan, jolla oli kaksinkertainen ylivoima. Brittiläisten apujoukkojen viipyessä Lanrezacin oli suoritettava strateginen vetäytyminen etelään saksalaisten tieltä. Tämä strateginen perääntyminen oli isku hänen maineelleen, ja hänestä tehtiin sodan alkuvaiheen vastoinkäymisten syntipukki. Lanrezac tuki brittien siirtoarmeijaa Pariisin itäpuolella käydyssä voitokkaassa Guisen taistelussa 29. elokuuta 1914, mutta hänen jatkettuaan perääntymistä ylipäällikkö Joseph Joffre korvasi hänet Louis Franchet d’Espèreyllä 3. syyskuuta, juuri ennen ranskalaisten vastahyökkäyksen käynnistämistä.


title: Charles Lanrezac

text: Vuonna 1917 Lanrezacille tarjottiin uudelleen komentajantehtäviä, mutta hän kieltäytyi. Sodan jälkeen hän julkaisi kirjan, jossa arvosteli Joffren johtamistapaa sodan alkuvaiheessa. Lanrezac sai maineenpalautuksen vähän ennen kuolemaansa, kun hänet palkittiin korkealla kunniamerkillä.


title: Sergei Solntsev

text: Sergei Solntsev (17. heinäkuuta 1867 Ilomantsi – 17. maaliskuuta 1933 Sortavala) oli Suomen ortodoksisen kirkon pappi ja opettaja.


title: Sergei Solntsev

text: Solntsevin vanhemmat olivat lukkari Feodor Solntsev ja Anna Sotikov. Hän kävi Pietarin hengellisen seminaarin, toimi 1890-1896 Vaasan ortodoksisen seurakunnan kirkkoherrana ja vuodesta 1897 Sortavalan seminaarin ortodoksinen uskonnon lehtorina. Solntsev oli Suomen ortodoksisen kirkon näkyviä kansallismielisiä henkilöitä. Hän kuului useisiin kirkollisiin komiteoihin ja lähetystöön, joka kävi 1923 Konstantinopolin patriarkan luona, hankkiakseen hyväksymisen Suomen ortodoksisen kirkon asemalle. Vuodesta 1925 Solntsev toimi ortodoksisen kirkollishallituksen varapuheenjohtajana. 1903-1924 hän julkaisi joukon teoksia, muun muassa Suomen ortodoksisen kirkon vaiheista.


title: Sergei Solntsev

text: Solntsevin puoliso vuodesta 1889 oli Anna Tihomirov (k. 1951).


title: Nikolajevkan taistelu

text: Nikolajevkan taistelu oli toisessa maailmansodassa Italian ja Neuvostoliiton joukkojen välinen taistelu itärintamalla. Taistelu oli osa suurempaa Stalingradin taistelua. Neuvostoliiton aloitettua operaatio Saturnuksen 16. joulukuuta 1942 vastauksena saksalaisten operaatio Talvimyrskyyn, Neuvostoliiton 1. ja 3. kaartinarmeija hyökkäsivät Italian 8. armeijan vuoristojoukkojen kimppuun piirittäen ja tuhoten ne. Italian 8. armeija, joka koostui 3. vuoristodivisioona Julian joukoista, 2. vuoristodivisioona Tridentinan joukoista, 4. vuoristodivisioona Cuneensen joukoista ja 156. jalkaväkidivisioona Vizencan joukoista lähtivät perääntymään 13. tammikuuta puna-armeijan hyökkäyksen seurauksena. 26. tammikuuta noin 40 000 sotilaan suuruinen joukko (joka käsitti vain 4 000 taisteluvalmista sotilasta) saapui Nikolajevkan (nyk. Livenkan) kylään, jota 6 000 neuvostosotilaan joukko miehitti. Italialaiset hyökkäsivät kylän läpi päästen lopulta saksalaisten linjoille Don-joelle. Taistelussa lähes koko Italian 8. armeija tuhoutui menettäen 30 000 sotilasta muun muassa komentaja Giulio Martinat kaatui taistelussa. Neuvostoliitto menetti 1 000 sotilasta kaatuneina.


title: Jörg Spengler

text: Jörg Spengler (23. joulukuuta 1938 Remscheid – 26. marraskuuta 2013 Nürnberg) oli saksalainen kilpapurjehtija, olympiamitalisti, maailman- ja euroopanmestari.


title: Jörg Spengler

text: Länsi-Saksaa edustanut Spengler saavutti Tornado-luokassa parinsa Jörg Schmallin kanssa olympiapronssia Montréalissa 1976. MM-kilpailuista Spengler voitti kultaa vuosina 1975 ja 1977. Euroopan mestaruuden hän saavutti vuonna 1970.


title: Jörg Spengler

text: Spengler kuoli Nürnbergissä 26. marraskuuta 2013, 74-vuotiaana.


title: Set the World on Fire (Alicia Keysin kiertue)

text: Set the World on Fire Tour oli Alicia Keysin viides kansainvälinen konserttikiertue.


text: Source:


title: Pallastunturin luontokeskus

text: Pallastunturin luontokeskus on Muoniossa Pallastuntureiden läheisyydessä sijaitseva luontokeskus, jota ylläpitää metsähallitus. Se on perustettu vuonna 1977. Sitä laajennettiin vuonna 1984 ja uudistettiin vuonna 1991. Pallastuntunturin luontokeskuksen vieressä sijaitsee hotelli Pallas.


title: Pallastunturin luontokeskus

text: Luontokeskuksessa on auditorio, johon matkailijaryhmät voivat varata ajan ja jossa näytetään diaesityksiä Lapin luonnosta. Keskus tarjoaa ryhmille myös opastusta joillakin retkeilyreiteillä. Keskuksen läheisyydessä on useita retkeilyreittejä, jotka johtavat Pallas-Yllästunturin kansallispuistoon, Ounastuntureille ja Hettaan. Lähialueella sijaitsee myös vuokrattava Pallaskota.


title: Pallastunturin luontokeskus

text: Pallastunturin luontokeskukselle pääsee linja-autolla Rovaniemen, Kittilän, Jerisjärven ja Muonion kautta. Henkilöautolla sinne pääsee Kittilän ja Jerisjärven kautta ja Tepaston kautta sekä Kolarista Äkäslompolon kautta.


title: Jörg Schmall

text: Jörg Schmall (s. 27. tammikuuta 1943 Stuttgart) on saksalainen aktiiviuransa lopettanut kilpapurjehtija, olympiamitalisti ja maailmanmestari.


title: Jörg Schmall

text: Länsi-Saksaa edustanut Schmall saavutti Tornado-luokassa parinsa Jörg Spenglerin kanssa olympiapronssia Montréalissa 1976. MM-kilpailuista Schmall voitti kultaa vuonna 1975.


title: Göran Karlsson

text: Göran Johannes Karlsson (12. heinäkuuta 1917 Parainen – 11. syyskuuta 2003 Turku) oli suomalainen kielitieteilijä, Åbo Akademin suomen kielen ja kirjallisuuden professori 1964–1980. Hän tutki suomen kielen numerusta ja kongruenssia sekä liikesanastoa. Hän oli "Ison ruotsalais-suomalaisen sanakirjan" päätoimittaja.


title: Göran Karlsson

text: Hänen poikansa on professori Fred Karlsson.


title: Adolphe Guillaumat

text: Marie Louis Adolphe Guillaumat (4. tammikuuta 1863 Bourgneuf – 18. toukokuuta 1940 Nantes) oli ranskalainen kenraali, joka palveli ensimmäisen maailmansodan aikana.


title: Adolphe Guillaumat

text: Guillaumat aloitti uransa vuonna 1884 jalkaväen upseerina ja palveli Ranskan siirtomaissa. Osallistuttuaan boksarikapinan kukistamiseen vuonna 1900 hänet ylennettiin majuriksi. Vuodesta 1903 hän toimi opettajana Saint-Cyrin sotilasakatemiassa ja myöhemmin Prytanée National Militaire -sotakoulun johtajana. Vuonna 1910 Guillaumat ylennettiin everstiksi ja nimitettiin rykmentinkomentajaksi, vuonna 1913 hänestä tuli sotaministeriön osastopäällikkö ja prikaatinkenraali. Maailmansodan sytyttyä hänestä tehtiin syyskuussa 1914 33:nnen divisioonan ja helmikuussa 1915 ensimmäisen armeijakunnan komentaja. Hänet ylennettiin joulukuussa 1915 divisioonankenraaliksi ja hän johti ensimmäistä armeijakuntaa Verdunin taistelussa seuraavana vuonna. Joulukuussa 1916 Guillaumat nimitettiin toisen armeijakunnan komentajaksi Robert Nivellen tilalle. Hän johti elokuussa 1917 hyökkäystä saksalaisten asemia vastaan Verdunin pohjoispuolella. Kyseessä oli ranskalaisten ensimmäinen merkittävä hyökkäys Ranskan armeijaa touko–kesäkuussa 1917 koetelleiden kapinoiden jälkeen.


title: Adolphe Guillaumat

text: Joulukuussa 1917 Guillaumat siirrettiin komentajaksi Salonikan rintamalle Makedoniaan kenraali Maurice Sarrailin tilalle. Guillaumat sai parannettua komentamiensa monikansaisten joukkojen yhteishenkeä ja laati hyökkäyssuunnitelman, jonka toteuttaminen jäi hänen seuraajakseen nimitetylle Louis Franchet d’Espèreylle. Guillaumat kutsuttiin kesäkuussa 1918 takaisin Ranskaan ja hänet nimitettiin Pariisin sotilaskuvernööriksi saksalaisten hyökkäyksen uhatessa pääkaupunkia. Voitokkaan Marnen taistelun jälkeen hänet nimitettiin ympärysvaltojen ylimpään sotaneuvostoon. Lokakuussa 1918 hänestä tehtiin viidennen armeijan komentaja ja hän johti sen hyökkäystä Ardennien yli sodan viime vaiheessa.


title: Adolphe Guillaumat

text: Maailmansodan jälkeen Guillaumat toimi Reininmaan miehitysjoukkojen komentajana ja oli kesällä 1926 lyhytaikaisesti Ranskan puolustusministerinä.


title: Maurice Sarrail

text: Maurice Sarrail (6. huhtikuuta 1856 Carcassonne – 23. maaliskuuta 1929 Pariisi) oli ranskalainen kenraali, joka palveli ensimmäisen maailmansodan aikana.


title: Maurice Sarrail

text: Sarrailin on sanottu saaneen maailmansodan aikana ylennyksiä vasemmistolaisten poliittisten mielipiteittensä ansiosta, siellä ne miellyttivät Ranskan poliittista johtoa. Sodan syttyessä hän oli divisioonankenraali ja kahdeksannen armeijakunnan komentaja. Sodan alettua ylipäällikkö Joseph Joffre sijoitti hänet kuudennen armeijakunnan komentajaksi Ardenneille. Sarrailin joukot tekivät 22.–25. elokuuta 1914 menestyksekkäästi vastarintaa saksalaisten hyökkäystä vastaan, ja peräännyttyään saamiensa käskyjen mukaisesti Meusen taakse hänet ylennettiin 30. elokuuta kolmannen armeijan komentajaksi. Tämän jälkeen hän vastasi Verdunin alueen puolustuksesta. Lokakuussa 1915 Joffre kuitenkin siirsi Sarrailin Ranskan ”itämaisen armeijan” komentajaksi Salonikiin Kreikkaan. Tammikuusta 1916 alkaen hän komensi kaikkia ympärysvaltojen joukkoja tuolla alueella. Joukkojen oli peräännyttävä Makedoniasta Kreikkaan, minkä jälkeen Sarrail keskittyi aluksi vain puolustusasemien valmisteluun Bulgarian hyökkäyksen varalta. Ainoa hänen johtamansa hyökkäysoperaatio Monastirissa marraskuussa 1916 epäonnistui ympärysvaltojen armeijoiden huonosti sujuneen yhteistyön vuoksi.


title: Maurice Sarrail

text: Ranskan pääministeri Georges Clemenceau määräsi joulukuussa 1917 yllättäen Sarrailin siirrettäväksi pois komentajan tehtävistään. Huhtikuussa 1918 hänet asetettiin disponibiliteettiin. Sarrail palasi vielä elokuussa 1924 palvelukseen, jolloin hänet nimitettiin Syyriaan Ranskan joukkojen ylipäälliköksi sekä ylikomissaariksi. Druusien kapinan aikana lokakuussa 1925 hän määräsi pommittamaan Damaskosta, mitä pidettiin sopimattomana, ja hänet kutsuttiin saman tien pois tehtävästään.


title: Paul Bley

text: Hyman Paul Bley (10. marraskuuta 1932 Montreal – 3. tammikuuta 2016 Stuart, Florida, Yhdysvallat) oli kanadalainen jazzpianisti. Hän kuului levytetyimpiin jazzpianisteihin, ja hänen uransa oli erottamattomasti kiedottu nykyjazzin kehitykseen 1900-luvun jälkimmäisellä puoliskolla.


title: Paul Bley

text: Bley oli aluksi viululahjakkuus, mutta aloitti pianonsoiton 8-vuotiaana ja opiskeli McGill-yliopistossa, josta sai diplominsa yhdentoista vuoden iässä. Bley jatkoi opintojaan Juilliard Schoolissa, jota käydessään hän soitti Roy Eldridgen, Bill Harrisin, Ben Websterin, Sonny Rollinsin, Charlie Parkerin, Donald Byrdin, Jackie McLeanin, Doug Watkinsin ja Art Taylorin kanssa.


title: Paul Bley

text: Bleyn ensimmäinen studioäänitys on marraskuulta 1953 Charles Mingusin ja Art Blakeyn kanssa. Bley teki uransa aikana lisäksi yhteistyötä Chet Bakerin, Lester Youngin, Ornette Colemanin, Don Cherryn, Charlie Hadenin, Billy Higginsin, Herb Spanierin ja Dave Piken kanssa. Vuonna 1957 Bley meni naimisiin Karen Borgin (myöhemmin Carla Bley) kanssa. Paul muutti vuonna 1957 Kaliforniaan, mutta siirtyi vuonna 1959 puolisonsa kanssa New Yorkiin. Vuonna 1961 Bley teki ensimmäisen Euroopan-matkansa.


title: Paul Bley

text: Vuonna 1963 Bley kiersi Japanissa Sonny Rollinsin kanssa. Seuraavana vuonna hän hyväksyi puolisonsa kanssa Bill Dixonin kutsun liittyä Jazz Composer's Guildiin. Tämä loi heille yhteyden Michael Mantleriin, Bennie Greeniin, Roswell Ruddiin, Archie Sheppiin, John Tchicaihin ja Cecil Tayloriin. Bley työskenteli myös Albert Aylerin kanssa ja nauhoitti session John Gilmoren, Gary Peacockin ja Paul Motianin kanssa.


title: Paul Bley

text: Erottuaan vaimostaan vuonna 1967 Bley meni naimisiin Annette Peacockin kanssa. Peacock lauloi joskus Bleyn kokoonpanoissa, ja Bley alkoi itse tehdä kokeiluja sähkösoittimilla. Joulukuusta 1970 tammikuuhun 1971 hän äänitti albumia "Paul Bley Synthesizer Show". Vuonna 1972 Bley ja Peacock erosivat. Bleyn seuraava kumppani oli videotaiteilija Carol Goss, jonka kanssa hän perusti Improvising Artists -levy-yhtiön. Pariskunta avioitui vuonna 1980. 1980-luvulla Bley levytti John Surmanin, John Abercrombien, John Scofieldin, Bill Frisellin, Jesper Lundgaardin, Red Mitchellin, Ron McCluren, Bob Cranshawin, George Cross MacDonaldin, Aage Tanggaardin, Keith Copelandin ja Billy Hartin kanssa.


title: Paul Bley

text: Vuonna 1993 Bley julkaisi piano- ja syntetisaattorilevyn "Synth Thesis". Hän teki yhteistyötä 1990-luvun aikana muiden muassa Franz Koglmannin, Hans Kochin, Gary Burtonin, Niels-Henning Ørsted Pedersenin, Tiziana Ghiglionin, Kenny Wheelerin, Lee Konitzin, Evan Parkerin, Ralph Simonin, Sonny Greenwichin, Jay Andersonin, Dave Youngin, Barre Phillipsin, Stich Wynstonin, Adam Nussbaumin, Bruce Ditmasin, Satoko Fujin, Stéphan Olivan, Hans Ludemannin, Jean-Luc Pontyn, Paul Hainesin ja Maarten Altenan kanssa. 2000-vuosikymmenellä Bleyn yhteistyökumppaneita olivat Keshavan Maslak, François Carrier, Yuri Honing, Andreas Willers, Mario Pavone ja Jeanette Lambert.


title: Paul Bley

text: Bley opetti New England Conservatory of Musicissa.


title: Gal Koren

text: Gal Koren (s. 16. tammikuuta 1992 Domžale, Slovenia) on slovenialainen jääkiekkoilija, joka pelaa Itävallan Erste Bank Eishockey Ligan slovenialaisjoukkue Olimpija Ljubljanassa. Hän on pelipaikaltaan keskushyökkääjä.


title: Gal Koren

text: Korenin kasvattajaseura on Olimpija Ljubljana. Hän siirtyi kuitenkin jo 15-vuotiaana tšekkiläisen HC České Budějovicen U18-junioreihin kaudeksi 2007–2008. Kesken kauden 2008–2009 Koren siirtyi saksalaiseen B-juniorisarjaan Deutsche Nachwuchsligaan edustamaan Jungadler Mannheimia. Hän voitti sarjan mestaruuden sekä keväällä 2009 että keväällä 2010.


title: Gal Koren

text: WHL-joukkue Kelowna Rockets varasi Korenin 64. pelaajana . Hän vietti joukkueessa kauden 2010–2011, jonka jälkeen Koren siirtyi kaudeksi 2011–2012 Itävallan Erste Bank Eishockey Ligassa pelanneen Medveščak Zagrebin riveihin. Hänen tulokaskautensa miesten sarjoissa toi 39 runkosarja- ja yhdessä playoff-ottelussa tehot 2+2=4. Koren pelasi kauden aikana myös yhden Kroatian pääsarjaottelun Medveščakin kakkosjoukkueessa. Kaudella 2012–2013 hän nosti pistesaldonsa runkosarjassa kymmeneen tehopisteeseen.


title: Gal Koren

text: Medveščak Zagreb siirtyi kaudeksi 2013–2014 KHL:ään. Myös Koren jatkoi joukkueessa tehtyään Medveščakin kanssa vuoden mittaisen KHL-sopimuksen heinäkuussa 2013. Hänen ohella edellisen kauden EBEL-joukkueen hyökkääjistä jatkoi vain Dario Kostović. Hän pelasi siellä 23 ottelua tehden yhden maalin, kunnes Koren palasi seuraavana jouluna kasvattajaseuraansa Olimpija Ljubljanaan pelaamaan Itävallan EBEL-liigaa. Helmikuussa 2014 hän siirtyi sieltä loppukaudeksi 2013–2014 Slovakian Extraligassa pelaavan HKm Zvolenin riveihin. Kaudeksi 2014–2015 Koren palasi taas vuoden mittaisella sopimuksella Olimpijaan.


title: Gal Koren

text: Kaudeksi 2015–2016 Koren siirtyi Iso-Britannian EIHL-liigan laajennusjoukkue Manchester Stormiin, mutta hänen sopimuksensa kuitenkin purettiin pelillisistä syistä lokakuussa 2015. Marraskuussa Koren palasi loppukaudeksi taas kotimaahansa Olimpijan riveihin. Hän voitti joukkueen EBEL-kauden päätyttyä Slovenian-mestaruuden.


title: Gal Koren

text: Koren edusti Sloveniaa MM-kilpailuissa vuosina 2013 ja 2014, joista jälkimmäinen turnaus eteni IA-divisioonassa ja päättyi kultaan. Hän pelasi myös alle 20-vuotiaiden I-divisioonan MM-kilpailuissa vuosina 2011 ja 2012. Hän oli ensimmäisessä turnauksessa Slovenian paras syöttäjä Erik Pancen kanssa viidellä syötöllään ja voitti B-lohkon hopeaa. Vuoden 2012 IA-divisioonan turnauksessa Koren oli joukkueen paras pistemies ja maalintekijä tehoilla 4+3=7.


title: Gal Koren

text: Koren pelasi myös alle 18-vuotiaiden II-divisioonan MM-kilpailuissa vuosina 2009 ja 2010. Ensimmäinen turnaus päättyi A-lohkon hopeaan ja jälkimmäinen turnaus B-lohkon kultaan. Hän oli tehoilla 9+14=23 koko vuoden 2009 B-lohkon turnauksen paras syöttäjä ja jakoi pistepörssin voiton joukkuetovereidensa Rok Leberin ja Žiga Pešutin kanssa. Koren jakoi myös tehopörssin voiton joukkuetoverinsa Gašper Cerkovnikin kanssa lukemalla +21. Hänet valittiin myös turnauksen parhaaksi hyökkääjäksi.


title: Gal Koren

text: Korenin pikkuveli Mitja pelaa maalivahtina Slovenian pääsarjaa HK Slavija Ljubljanassa.


title: Rasvapallo

text: Rasvapallo () on Guy de Maupassantin kirjoittama novelli. "Rasvapallo" julkaistiin ensimmäistä kertaa naturalistisessa novellikokoelmassa vuonna 1880. Suomeksi se julkaistiin ensimmäisen kerran vuonna 1907. "Rasvapallo" kertoo pienestä seurueesta, joka pakenee preussilaisten miehitystä Ranskan–Preussin sodan aikana Postivaunulla. Päähenkilönä on lihava prostituoitu, eli rasvapallo, joka uhrautuu kanssamatkustajiensa hyväksi: preussilainen upseeri ei salli seurueen jatkaa matkaa, jos hän ei suostu tulemaan sänkyyn hänen kanssaan. Muut matkustajat eivät kuitenkaan pysty hyväksymään hänen uhraustaan, yhteiskunnallisen ylimielisyytensä vuoksi. Kertomusta voidaan pitää Maupassantin ensimmäisenä huomattavana teoksena, ja se nosti kirjailijan kuuluisuuteen.


title: Galia Hai

text: Galia Hai () on israelilainen alttoviulisti. Hän on soittanut Nikmat HaTraktor - ja Panic Ensemble -yhtyeissä sekä työskennellyt Ritan, Ehud Banain, Yemen Bluesin ja Idan Raichelin kanssa. Hän on New Jerusalem Orchestran jäsen ja on tehnyt yhteistyötä merkittävien artistien kanssa myös kansainvälisellä tasolla. Hai opiskeli Tabea Zimmermannin johdolla. Hän on kuulunut Yitzhak Yedidin kokoonpanoon ja voittanut lukuisia palkintoja. Haita kuullaan Yedidin albumeilla "Passions and Prayers" (2005), "Reflections Upon Six Images" (2007) ja "Since My Soul Loved" (2009).


title: Jimmy Lemi Milla

text: Jimmy Lemi Milla (k. 9. helmikuuta 2011) oli eteläsudanilainen poliitikko. Hän oli maaseudun kehityksen ministerinä elokuusta 2010, kunnes joutui ministeriön entisen työntekijän ampumaksi. Sudanin vapautusarmeijan edustajien mukaan surman motiivi oli enemmän henkilökohtainen kuin poliittinen. Milla oli entinen pohjoista Sudania hallitsevan puolueen kannattaja, mutta siirtyi Sudanin vapautusarmeijaan vuoden 2005 jälkeen. Ministerin murhaajan raportoitiin ensin surmanneen itsensäkin, mutta myöhemmin ilmeni, että hän joutui pidätetyksi.


title: Aaro Mäntyoja

text: Aaro Antero Mäntyoja (29. elokuuta 1911 Oulu – 10. kesäkuuta 2002 Tampere) oli suomalainen kouluneuvos ja pakinoitsija.


title: Aaro Mäntyoja

text: Mäntyoja pääsi ylioppilaaksi Oulun lyseosta 1932 ja valmistui kansakoulunopettajaksi Jyväskylän kasvatusopillisesta korkeakoulusta. Hän opiskeli sitten Turun yliopistossa valmistuen filosofian kandidaatiksi 1945 ja maisterksi 1946.


title: Aaro Mäntyoja

text: Mäntyoja toimi opettajana Vaasassa, Oulussa ja Tampereella. Hän oli Tampereella kansakoulutarkastajana vuosina 1946–1970 ja koulutoimenjohtajana 1970–1974. Mäntyoja sai kouluneuvoksen arvon 1963.


title: Konono Nº1

text: Konono Nº1 on vuonna 1978 Kinshasassa perustettu kinshasankongolainen yhtye. Sen täydellinen nimi on "L'Orchestre Folklorique T.P. Konono No. 1 de Mingiedi". Yhtyeen perusti Angolassa vuonna 1933 syntynyt ja Kinshasaan vuonna 1949 muuttanut Mawangu Mingiedi. Yhtye soitti alun perin zombo-kansan rituaalimusiikkia norsunluusta valmistetuilla torvilla, mutta pian yhtyeessä nousivat keskeisimpään asemaan likembet. Yhtye levytti ensimmäistä kertaa kokoelmalla "Zaire: Musiques Urbaines a Kinshasa".


title: Konono Nº1

text: Konono Nº1 on vahvistanut likembejä ja käyttänyt lyömäsoittimina muun muassa auton osia. Yhtyeen ensimmäinen Yhdysvalloissa julkaistu levytys oli Crammed Discs -levymerkillä ilmestynyt "Congotronics". Yhtyettä kuullaan myös levyllä "". Vuonna 2010 ilmestyi "Assume Crash Position". Yhtyeen jäsenet tekivät yhteistyötä Björkin kanssa laulussa "Earth Intruders". Hollantilainen rockyhtye The Ex on tehnyt coverversion Konono Nº1:n kappaleesta.


title: Karl von Bülow

text: Karl Wilhelm Paul von Bülow (24. huhtikuuta 1846 Berliini – 31. elokuuta 1921 Berliini) oli saksalainen sotamarsalkka, joka toimi komentajana ensimmäisen maailmansodan alkuvaiheessa.


title: Karl von Bülow

text: Bülowin isä ja isoisä olivat preussilaisia upseereita. Hän itse liittyi vuonna 1864 toiseen kaartin jalkaväkirykmenttiin ja osallistui aliluutnanttina vuosien 1866 ja 1870–1871 sotiin. Vuodesta 1877 hän toimi kapteenina yleisesikunnassa. Bülow ylennettiin 1903 kenraaliluutnantiksi ja nimitettiin kolmannen armeijakunnan komentajaksi. Hänestä tuli 1904 jalkaväenkenraali ja 1912 kenraalieversti sekä kolmannen armeijan ylitarkastaja.


title: Karl von Bülow

text: Ensimmäisen maailmansodan syttyessä Bülow sai komentoonsa Saksan toisen armeijan, jonka piti hyökätä Schlieffen-suunnitelman mukaisesti Belgiaan ja Belgian kautta Ranskaan. Hyökkäyksen menestyksen varmistamiseksi myös ensimmäinen ja kolmas armeija määrättiin 9. elokuuta 1914 hänen komentoonsa, mutta järjestely peruttiin jo kahdeksan päivän kuluttua, koska hänellä oli yhteistyövaikeuksia ensimmäisen armeijan komentajan, aggressiivista etenemistä kannattaneen Alexander von Kluckin kanssa. Bülowin joukot valtasivat Namurin, voittivat ranskalaisen Charles Lanrezacin armeijan Charleroin taistelussa 23.–24. elokuuta ja pakottivat Lanrezacin perääntymään toistamiseen Guisen taistelussa 29.–30. elokuuta.


title: Karl von Bülow

text: Bülowin joukot ylittivät Marnejoen 4. syyskuuta 1914 ja hän määräsi Kluckin tuomaan kauemmas siirtyneen ensimmäisen armeijan omansa tueksi. Tämä kuitenkin altisti ensimmäisen armeijan Marnen taistelussa 6.–9. syyskuuta ranskalaisten ja brittien sivustahyökkäyksille, ja Kluck veti joukkojaan takaisin pohjoiseen, jolloin ensimmäisen ja toisen armeijan väliin muodostui aukko rintamassa. Bülow pelkäsi vihollisen pääsevän näin kiertämään saksalaisten armeijat, joten hän määräsi päämajan hyväksynnällä 9. syyskuuta joukkonsa perääntymään takaisin Aisnelle. Saksan ensimmäisessä Marnen taistelussa kärsimä tappio on yleensä pantu hänen syykseen.


title: Karl von Bülow

text: Marnen taistelun jälkeen Bülowin toinen armeija asettui puolustusasemiin Reimsin koillispuolelle ja torjui syyskuussa 1914 ranskalaisten vastahyökkäyksen Aisnella. Bülow ylennettiin tammikuussa 1915 sotamarsalkaksi, mutta hän joutui luopumaan komentajantehtävistään saman vuoden huhtikuussa sydänkohtauksen vuoksi. Hän jäi lopullisesti pois palveluksesta kesäkuussa 1916.


title: Bertel Pettersson

text: Karl Bertel Pettersson (s. 28. elokuuta 1911 Pietarsaari) on suomalainen ruotsin kielellä kirjoittanut pakinoitsija.


title: Hedvig Ståhlberg

text: Hedvig Irene Ståhlberg (o.s. Wåhlberg, 31. toukokuuta 1869 Oulu – 26. maaliskuuta 1917 Helsinki) oli suomalainen opettaja ja presidentti K. J. Ståhlbergin ensimmäinen puoliso.


title: Hedvig Ståhlberg

text: Hänen vanhempansa olivat Ylitorniolta kotoisin ollut maanmittari Gustav Vilhelm Wåhlberg (1817–1874) ja Utajärvellä syntynyt Eva Fredrika Ståhlberg (1830–1908). Presidentti Ståhlberg ja Hedvig Ståhlberg olivat pikkuserkkuja. He avioituivat Oulussa joulukuussa 1893.


title: Hedvig Ståhlberg

text: Pariskunnalle syntyi kuusi lasta; Kaarlo (1894–1977), Aino (myöh. Kjerrman, 1895–1974), Elli (myöh. Schauman, 1899–1986), Aune (1901–1967), Juho (1907–1973) ja Kyllikki (myöh. Tuominen, 1908–1994).


title: Hedvig Ståhlberg

text: Hedvig Ståhlberg kuoli 47-vuotiaana Helsingissä maaliskuussa 1917.


title: Esko Viljanen

text: Esko Anselm Viljanen (28. elokuuta 1911 Tammela – 8. lokakuuta 1984) oli suomalainen toimittaja ja pakinoitsija.


title: Esko Viljanen

text: Viljanen työskenteli kansakoulun käytyään sotavuosiin saakka Finlayson-Forssa Oy:n värjäämöllä Forssassa. Jatkosodan jälkeen hänestä tuli Forssan Lehden toimittaja joulukuussa 1944. Viljasen rintamakirjeitä ja runoja oli jo julkaistu sotavuosina lehdessä. Viljanen oli sitten lehden toimitussihteerinä 1946–1963 ja toimituspäällikkönä 1963–1973. Hän oli vielä erikoistoimittajana aina eläkkeelle jäämiseensä saakka 1975.


title: Esko Viljanen

text: Viljanen kirjoitti pakinoita Forssan Lehteen nimimerkillä "Viljami".


title: Kurultai

text: Kurultai tai Kuriltai oli mongolialaisten ja turkkilaisten klaanien aatelis- tai heimoneuvosto, joka kokoontui merkittäviä poliittisia tai sotilaallisia päätöksiä varten. Tällaisia päätöksiä olivat muun muassa uuden kaanin valinta sekä sodan aloittaminen.


title: Konkurssi Records

text: Konkurssi Records on helsinkiläinen indie-levy-yhtiö. Yhtiön perustivat vuonna 2011 Jaana Karila ja J Salonen. Vuodesta 2012 lähtien Karila on hallinnoinut yrityksen liiketoimintaa yksin.


title: Konkurssi Records

text: Konkurssi Recordsin julkaisema The Irrationals -yhtyeen albumi "Hold Your Horses" voitti Funky Awardsin Vuoden Levy -palkinnon vuonna 2011.


title: Konkurssi Records

text: Vuonna 2012 ilmestyneen, kaikkien aikojen viimeisen City-lehden kanteen kuvattiin Konkurssi Recordsin artisti, MIAU-yhtye.


title: Konkurssi Records

text: Vuonna 2013 Konkurssi Recordsin kiinnitys MIAU osallistui Uuden Musiikin Kilpailuun, jossa kilpailtiin pääsystä vuoden 2014 Eurovision laulukilpailuun Kööpenhaminassa. Yhtye sijoittui lopputuloksissa kolmanneksi.


title: Alexander von Kluck

text: Alexander Heinrich Rudolph von Kluck (20. toukokuuta 1846 Münster, Westfalen – 19. lokakuuta 1934 Berliini) oli saksalainen kenraali, joka palveli ensimmäisen maailmansodan alkuvaiheessa.


title: Alexander von Kluck

text: Kluckista tuli vuonna 1866 Preussin 55:nnen jalkaväkirykmentin upseeri ja hän osallistui sen mukana vuosien 1866 ja 1870–1871 sotiin. Hän yleni vuoteen 1902 mennessä kenraaliluutnantiksi ja divisioonankomentajaksi, 1906 jalkaväenkenraaliksi ja viidennen (sittemmin ensimmäisen) armeijakunnan komentajaksi sekä 1913 kahdeksannen armeijapiirin tarkastajaksi. Kluck aateloitiin vuonna 1909.


title: Alexander von Kluck

text: Ensimmäisen maailmansodan puhjettua elokuussa 1914 kenraalieverstiksi ylennetty Kluck nimitettiin komentamaan Saksan ensimmäistä armeijaa, joka muodosti Belgian kautta Ranskaan hyökänneiden joukkojen oikean siiven. Hänen joukkojensa tehtävänä oli Schlieffen-suunnitelman mukaisesti lyödä Ranskan armeijan vasen sivusta ja saartaa Pariisi, jolloin sota päättyisi Saksan pikaiseen voittoon. Kluckin joukot löivät Belgian armeijan Tirlemontin ja Aerschotin taisteluissa 18. ja 19. elokuuta, valtasivat Brysselin 20. elokuuta sekä löivät brittijoukot Monsissa 23.–24. elokuuta ja Le Cateaussa 25. elokuuta ja vielä ranskalaiset Comblesissa 29. elokuuta.


title: Alexander von Kluck

text: Kluck oli komentajana kärsimätön ja kannatti aggressiivista etenemistä, mutta varovaisempi toisen armeijan komentaja Karl von Bülow pelkäsi aukkojen muodostumista saksalaisten rintamaan ja pyysi siksi Kluckia kääntämään hyökkäyksensä suunnan lähemmäs omia joukkojaan, Pariisin itä- ja eteläpuolelle eikä pohjois- ja länsipuolelle alkuperäisen suunnitelman mukaan. Osin armeijan ylijohdon puutteellisen ohjauksen seurauksena Schlieffen-suunnitelma epäonnistui lopulta. Ensimmäisen armeijan oikean sivustan paljastuttua kenraali Maunouryn komentamalle Ranskan kuudennelle armeijalle Kluck joutui kääntämään armeijansa ennenaikaisesti uudelleen Pariisin länsipuolta kohti. Tällöin saksalaisten rintamaan syntyi pelätty aukko, jota brittiläiset ja ranskalaiset joukot saattoivat hyödyntää 6.–9. syyskuuta käydyssä Marnen taistelussa. Kluckin ensimmäinen armeija eteni parhaimmillaan vain 21 kilometrin päähän Pariisista, mutta saksalaiset joutuivat lopulta perääntymään. Tällöin Kluck veti armeijansa asemiin Aisnejoelle Noyonin ja Soysonsin väliin. Lokakuussa 1914 sodankäynti juuttui asemasodaksi.


title: Alexander von Kluck

text: Kluck haavoittui vakavasti kranaatinsirpaleesta jalkaan maaliskuussa 1915, ja jätti tuolloin komentajantehtävänsä. Hän vetäytyi kokonaan aktiivipalveluksesta lokakuussa 1916. Hän julkaisi vuonna 1920 muistelmakirjan "Der marsch auf Paris und die Marneschlacht" (”marssi Pariisiin ja Marnen taistelu”).


title: Mathias Jung

text: Mathias Jung (s. 17. joulukuuta 1958 Trusetal, Thüringen, Saksan demokraattinen tasavalta) on saksalainen ampumahiihtäjä, joka aktiiviurallaan edusti DDR:ää ja seuratasolla ASK Vorwärts Oberhofia.


title: Mathias Jung

text: Jung hiihti avausosuuden DDR:n viestijoukkueessa, joka sai olympiahopeaa Lake Placidissa 1980. Hän avasi Itä-Saksan viestin myös maan saavuttaessa viestin maailmanmestaruuden Lahdessa 1981 ja Minskissä 1982 sekä saadessa MM-hopeaa Antholzissa 1983. Hän saavutti DDR:n mestaruuskilpailuissa 10 kilometrillä hopeaa 1980 ja pronssia 1979 sekä viestissä kultaa 1981 ja 1982 ja hopeaa 1978, 1979 ja 1983.


title: Mathias Jung

text: Jung valmistui sähköasentajaksi ja työskenteli sittemmin suksipajalla Schmalkaldenissa. Urheilu-uransa aikana hän oli Saksan demokraattisen tasavallan kansanarmeijan palveluksessa.


title: Jeremy McKinnon

text: Jeremy Wade McKinnon (s. 17. joulukuuta 1985) on yhdysvaltalainen muusikko. Hän on kotoisin Ocalasta Floridasta. McKinnon on yhtyeen A Day to Remember perustajajäseniä ja sen laulaja. Hänen laulutyylinsä yhtyeessä on sekoitus pop-punkia ja metalcorea.


title: Jeremy McKinnon

text: McKinnon sai ensimmäisen työpaikan Bostonissa marketista, ja myöhemmin hän teki rakennustöitä. Hänen ensimmäinen yhtyeensä oli ska-yhtye All For Nothin, ja sen jälkeen perusti kitaristi Tom Denneyn ja rumpali Bobby Scruggsin kanssa yhtyeen A Day to Remember.


title: Jeremy McKinnon

text: McKinnon ja basisti Joshua Woodard ovat perustaneet oman levy-yhtiön Running man.


title: Mikalai Statkevitš

text: Mikalai Statkevitš (, , synt. 12. elokuuta, 1956 Ljadnon kylä, Slutskin piiri, Minskin alue) on valkovenäläinen, Valko-Venäjän oppositioon kuuluva poliittinen vanki. Hänellä valmistui insinööriksi sotilaselektroniikka pääaineenaan vuonna 1978 Minskistä, jatkoi sotilasuralla. Toimi sittemmin tutkijana (yli 60 julkaisua) ja opettajana sotiaskorkeakoulussa Minskissä, oli tuolloin sotilasarvoltaan everstiluutnantti. Liittyi Neuvostoliiton kommunistiseen puolueeseen, mutta erosi siitä neuvostojoukkojen Liettuassa vuonna 1991 käyttämien voimatoimien seurauksena. Vuonna 1993 hän vastusti kotimaansa liittoutumista niin, että valkovenäläiset sotilaat voisivat joutua ulkomaille sotaan. Tämän seurauksena hänet erotettiin armeijasta hieman ennen kuin hän ehti puolustaa tekniikan jatkotutkintoaan (kandydat tehnitšnyh navuk). Hän on ollut Valko-Venäjän oppositioon kuuluvan sosiaalidemokraattisen puolueen () puheenjohtaja vuodesta 1995-.


title: Mikalai Statkevitš

text: Mikalai Statkevitš oli yksi presidentti Aljaksandr Lukašenkan vastaehdokkaista joulukuun 2010 vaaleissa. Pian vaalien jälkeen hänet pidätettiin useimpien istuvaa presidenttiä vaalikampanjansa aikana arvostelleiden ja perustuslain mukaista sananvapautta muun muassa rauhanomaisessa mielenosoituksessa vaatineiden presidenttiehdokkaiden tavoin. Toukokuussa 2011 Statkevitš tuomittiin kuudeksi vuodeksi vankeuteen. Vielä joulukuussa 2013 hän oli vangittuna.


title: Mikalai Statkevitš

text: Aiemmin, vuonna 2005 Statkevitš tuomittiin kolmen vuoden vankeusrangaistukseen vuoden 2004 parlamenttivaalien yhteydessä järjestettyä kansanäänestystä mielenosoitusten järjestämiseen osallistumisesta. Esimerkiksi Amnesty International julisti Statkevitšin mielipidevangiksi. Hänet armahdettiin noin kahden vuoden vankeusrangaistuksen jälkeen 2007. Vuoden 2004 kansanäänestyksessä äänestäjiltä kysyttiin sallivatko he presidentti Lukashenkan asettautua uudelleen ehdokkaaksi presidentinvaaleissa. Esuimerkiksi tyrannihallintoa vastustanut mielenilmaus hiljennettiin voimatoimin, ja useita oppositiojohtajia pidätettiin. Lukashenkalla oli tässä vaiheessa täyttymässä presidentille säädetty maksimiaika (kaksi presidentin kautta). Valko-Venäjän vaalilaki myös kielsi vaaleihin liittyvien kysymysten viemisen kansanäänestykseen.


title: Vladimir Alikin

text: Vladimir Aleksandrovitš Alikin (, s. 10. toukokuuta 1957 Dolgy Most, Permin aluepiiri) on venäläinen ampumahiihtäjä, joka aktiiviurallaan edusti Neuvostoliittoa ja seuratasolla Burevestnik Permiä.


title: Vladimir Alikin

text: Alikin saavutti Lake Placidin olympialaisissa 1980 hopeaa 10 kilometrillä. Hän selviytyi kilpailusta ilman sakkokierroksia, mutta hävisi kaksi ohilaukausta ampuneelle Frank Ullrichille yli 40 sekuntia. 4 × 7,5 kilometrin viestissä hän toi Neuvostoliiton avausosuudelta vaihtoon 23 sekuntia ennen DDR:ää, eikä Neuvostoliitto enää menettänyt johtoaan. 20 kilometrillä hän sijoittui kahdeksanneksi,


title: Vladimir Alikin

text: Alikin saavutti MM-kilpailuissa viestipronssia Lahdessa 1981 ja Minskissä 1982, jossa hän sai pronssia myös 10 kilometrillä. Hän voitti Neuvostoliiton-mestaruuden 10 kilometrillä 1981, viestissä 1985 sekä 25 kilometrin sotilaspartiohiihdossa 1983 ja 1985.


title: Vladimir Alikin

text: Alikin toimi aktiiviuransa jälkeen ampumahiihtovalmentajana Venäjän maajoukkueen päävalmentajan tehtävää myöten.


title: Deborah Riedel

text: Deborah Riedel (31. heinäkuuta 1958 Sydney – 8. tammikuuta 2009 Sydney) oli australialainen sopraano.


title: Deborah Riedel

text: Riedel varttui Sydneyssä ja työskenteli aluksi koulun opettajana. Hän opiskeli Sydneyn konservatoriossa ja aloitti laulajan uransa mezzosopraanona, mutta siirtyi lyyriseksi sopraanoksi. Vuonna 1983 Riedel liittyi Australian oopperan kuoroon ja aloitti myös satunnaisen pienten roolien esittämisen. Vuonna 1986 Riedel voitti Sydney Sun Arts Awardin ja aloitti soolouransa. Hän tulkitsi varhaisella urallaan muiden muassa Vincenzo Bellinin, Giuseppe Verdin, Wolfgang Amadeus Mozartin, Emmerich Kálmánin, Engelbert Humperdinckin, Charles Gounod'n ja Georges Bizet'n rooleja.


title: Deborah Riedel

text: Vuonna 1991 Riedel aloitti kansainvälisen uransa debytoimalla 9. marraskuuta Covent Gardenissa Freian roolissa Richard Wagnerin "Reininkullassa". Seuraavana vuonna hän esiintyi Teresan roolissa Hector Berlioz'n "Benvenuto Cellinissä" Genevessä, ja hän toisti saman roolin vuonna 1993 Opéra Bastillessa Pariisissa. Vuonna 1993 hän myös palasi Covent Gardeniin laulamaan Mimin roolin "La bohèmessa". Seuraavaksi Riedel suuntasi Amsterdamiin, jossa hän tulkitsi Violettan roolin "La traviatassa". Hän myös palasi esiintymään Australiaan vuosittaisella tasolla.


title: Deborah Riedel

text: Yhdysvaltain-debyyttinsä Riedel teki San Diegossa vuonna 1994 Aminan roolissa "Unissakävelijässä". Hän palasi sinne esiintymään vuonna 1996 Adinan roolissa "Lemmenjuomassa", vuonna 1997 jälleen Violettan roolissa ja vuonna 1999 Alicen roolissa "Falstaffissa". Vuonna 1997 Riedel esiintyi ensimmäistä kertaa Metropolitan-oopperassa Donna Annan roolissa. Vuonna 2000 Riedel esiintyi Walesin kansallisoopperassa Marschallinin roolissa "Ruusuritarissa", mutta tätä esiintymistä ei seurannut enää muita Richard Straussin rooleja. Vuonna 2002 Riedel palasi Walesin kansallisoopperaan esittämään Toscan roolin, jonka hän oli ensimmäistä kertaa laulanut Adelaidessa 2000. Hän esiintyi vielä "Normassa" vuonna 2004 ja Sieglinden roolissa "Valkyyriassa" Adelaidessa samana vuonna. Myöhemmin Riedel esiintyi Adelaidessa vielä Amelian roolissa "Un ballo in mascherassa" (2007). Viimeisen esiintymisensä solistina hän teki Ludwig van Beethovenin yhdeksännen sinfonian esityksessä elokuussa 2008 Sydneyssä.


title: Deborah Riedel

text: Riedel kuoli 50-vuotiaana syöpään, jota oli sairastanut lähes vuosikymmenen. Hänellä oli puoliso Paul Ferris.


title: Frances Ginsberg

text: Frances Helen Ginsberg (11. maaliskuuta 1955 St. Louis – 24. joulukuuta 2010 Bronx) oli yhdysvaltalainen sopraano. Hänet yhdistettiin varsinkin spinto-ohjelmistoon. Hän esiintyi usein New York City Operassa 1980-luvulla. Hänen rooleihinsa siellä kuuluivat Donna Elvira ("Don Giovanni"), Mimi ("La bohème"), Violetta ("La traviata") ja Nedda ("Pajatso"). Lisäksi Ginsberg esiintyi muun muassa Mostly Mozart Festivalilla ja Metropolitan-oopperassa kerran Rosalinden roolissa "Lepakossa" (1990).


title: Frances Ginsberg

text: Ginsbergin opettajien joukossa olivat Carlo Bergonzi, Renata Tebaldi ja Eve Queler. Ginsberg debytoi New York City Operassa vuonna 1986 Margheritan ja Elenan roolissa "Mefistofelessä". Hän esiintyi myös muissa yhdysvaltalaisissa oopperataloissa sekä ulkomailla Walesin kansallisoopperassa ja Nizzan oopperassa. Hän asui Manhattanilla ja Milanossa. Hän kuoli keskushermoston syöpään.


title: Inga Nielsen

text: Inga Nielsen (2. kesäkuuta 1946 Holbæk – 20. helmikuuta 2008) oli tanskalainen sopraano. Hänen äitinsä oli itävaltalainen ja isänsä tanskalainen. Nielsen debytoi vuonna 1971 Gelsenkirchenissä esiintymällä Karl Millöckerin operetissa "Der Bettelstudent". Vuonna 1983 hän loi Minetten roolin Hans Werner Henzen oopperassa "Die englische Katze". Alun perin Nielsen saavutti mainetta Mozartin tulkitsijana. Hän vakuuttui kyvystään esiintyä suuremmissa rooleissa esiinnyttyään vuonna 1981 New York City Operassa Micaelan roolissa oopperassa "Carmen". Hän esiintyi myös muun muassa Kööpenhaminan oopperassa, Salzburger Festspielellä ja Covent Gardenissa.


title: Inga Nielsen

text: Nielsen tulkitsi myös Richard Straussin rooleja. Hän esiintyi Marschallinin roolissa "Ruusuritarissa" Kööpenhaminassa ja lauloi ensimmäistä kertaa Chrysothemiksen roolin "Elektrassa" Japanissa Giuseppe Sinopolin johtamana. "Salomen" nimiroolin hän esitti ensimmäistä kertaa Zürichissä 1993, ja hän levytti sen Chandos Recordsille vuonna 1999. Nielsenin muihin rooleihin lukeutuivat Elsa ja Tosca. Hän levytti muun muassa Leonoren roolin "Fideliossa" Naxos-levymerkille. Nielsen meni naimisiin bassobaritoni Robert Halen kanssa, mutta avioliitto päättyi eroon.


title: Inga Nielsen

text: Nielsen otettiin vuonna 1992 Dannebrogin ritarikuntaan. Hänellä oli myös kuninkaallisen kamarilaulajan arvo. Hän kuoli kärsittyään aivoverenkiertohäiriöstä ja syövästä.


title: Dorothy Kirsten

text: Dorothy Kirsten (6. heinäkuuta 1910 Montclair, New Jersey – 18. marraskuuta 1992 Los Angeles, Kalifornia) oli yhdysvaltalainen lyyrinen sopraano. Hän oli uransa huipulla 1950–1960-luvuilla ja vetosi oopperan ystävien lisäksi myös muunlaiseen yleisöön. Hän tuli tunnetuksi säännöllisistä radio-, televisio- ja elokuvaesiintymisistään. Oopperalavalla hänen ohjelmistoonsa kuului Mimin ("La bohème") kaltaisia tunnettuja rooleja ja Gustave Charpentierin "Louisen" nimiroolin kaltaisia suhteellisia harvinaisuuksia. Kirsten lauloi Metropolitan-oopperassa 30 vuotta ja sai arvostusta varsinkin Giacomo Puccinin sankarittarien roolien tulkitsijana. Konsertti- ja televisioesiintymisissään Kirsten lauloi lisäksi teatteria varten kirjoitettuja ja populaareja lauluja. Hän esiintyi Frank Sinatran kanssa "Your Hit Parade" -show’ssa.


title: Dorothy Kirsten

text: Kirsten debytoi ammattilaisena konsertissa vuonna 1939 ja oopperassa Pousetten roolissa Jules Massenet’n "Manonissa" Chicago Grand Operassa 1940. New York City Operassa Kirsten esiintyi ensimmäistä kertaa vuonna 1943, ja vuoteen 1945 mennessä hän oli jo esiintynyt San Franciscon oopperan ja New Yorkin filharmonikkojen kanssa. Hänellä oli oma syyskuussa 1943 alkanut radio-ohjelmansa "Keepsakes".


title: Dorothy Kirsten

text: Kirstenin kuolema johtui aivoverenkiertohäiriöstä. Hänellä on tähti Hollywood Walk of Famella.


title: Glen Amerson

text: Glen Douglas Amerson (s. 24. marraskuuta 1938 Munday, Texas) on yhdysvaltalainen entinen amerikkalaisen jalkapallon pelaaja, joka pelasi takapuolustajana. Hänen yliopistonsa oli Texas Tech. Vuonna 1961 Amerson pelasi National Football League -tasolla 14 ottelua Philadelphia Eagles -seurassa. Hänen pelipaitansa numero oli 46.


title: Theódoros Kerkézos

text: Theódoros Kerkézos (, kansainvälisesti usein "Theodore Kerkezos") on kreikkalainen saksofonisti. Hän valmistui Ateenan konservatoriosta ja jatkoi opintojaan Bordeaux'ssa sekä Pariisissa. Kerkézos sai Papaïoánnou-palkinnon vuosina 1992 ja 1993. Hän on esiintynyt muiden muassa Lontoon filharmonikkojen, Philharmonia-orkesterin, Pietarin filharmonikkojen, Ateenan valtionorkesterin ja Ateenan radion sinfoniaorkesterin kanssa. Kerkézos on tehnyt esiintymisiä Wigmore Hallissa, Carnegie Hallissa ja muissa huomattavissa konserttisaleissa. Hänelle ovat omistaneet teoksia muiden muassa Iánnis Xenákis, Míkis Theodorákis ja Theódoros Antoníou. Hän on Ateenan konservatorion professori ja on lisäksi järjestänyt mestarikursseja useissa muissa maissa.


title: Theódoros Kerkézos

text: Kerkézos on julkaissut Naxokselle levyt "Ballades for Saxophone and Orchestra", "Impressions for Saxophone and Orchestra" ja "Music for Saxophone and Orchestra". Helmikuussa 2005 saksalainen "Fono Forum" -lehti nimesi "Ballades for Saxophone and Orchestra" -albumin yhdeksi kymmenestä parhaasta saatavilla olevasta klassisesta saksofonialbumista.


title: Deron Quint

text: Deron Timothy Quint (s. 12. maaliskuuta 1976 Durham, New Hampshire) on yhdysvaltalainen jääkiekkoilija, pelipaikaltaan puolustaja. Hän edustaa KHL-seura Traktor Tšeljabinskia.


title: Deron Quint

text: Quint pelasi ennen ammattilaisuraansa muun muassa juniorisarja WHL:n Seattle Thunderbirdsissä ja valittiin vuonna 1995 sarjan läntisen konferenssin ensimmäiseen tähdistökentälliseen. Winnipeg Jets varasi hänet NHL:ään numerolla 30 toisella kierroksella. Hän aloitti joukkueessa kaudella 1995–1996, josta pelasi osan myös farmijoukkue Springfield Falconsissa AHL:ssä. Joulukuussa 1995 Quint teki kaksi maalia neljän pelisekunnin sisällä ottelussa Edmonton Oilersia vastaan ja jakaa näin NHL:n ennätyksen Nels Stewartin kanssa, joka teki saman Montreal Maroonsin ja Boston Bruinsin välisessä ottelussa vuonna 1931.


title: Deron Quint

text: Vuonna 1996 Winnipeg Jetsistä tuli Phoenix Coyotes. Quint pelasi Coyotesissa vajaat neljä kautta, maaliskuuhun 2000, ennen siirtymistä New Jersey Devilsiin osana pelaajakauppaa, jossa toiseen suuntaan siirtyi Lyle Odelein. Hän pelasi Devilsissä vain neljä ottelua, joiden jälkeen suljettiin joukkueen ulkopuolelle kurinpidollisista syistä. Hän ei näin ollut osa Stanley Cupin voittanutta Devils-joukkuetta ja saanut nimeään mestaruuspokaaliin. Kesäkuussa 2000 Quint siirtyi Columbus Blue Jacketsiin osana pelaajakauppaa, jossa Blue Jackets sai hänen lisäkseen Krzysztof Oliwan ja jossa Devilsiin siirtyi Turner Stevenson. Hän pelasi Blue Jacketsissa kaksi kautta ennen paluuta Phoenix Coyotesiin kaudeksi 2002–2003. Kauden 2003–2004 hän pelasi Chicago Blackhawksissa.


title: Deron Quint

text: NHL:n Quint pelasi HC Bolzanossa Italian pääsarjassa Serie A:ssa. Hän jatkoi Euroopassa myös työsulun päätyttyä. Hän pelasi kauden 2005–2006 alun Kloten Flyersissa Sveitsin pääsarjassa Nationalliga A:ssa ennen siirtymistä Saksan pääsarjan DEL:n Eisbären Berliniin marraskuussa 2005. Quint edusti Eisbäreniä neljä kautta ja voitti kolmesti Saksan mestaruuden, vuosina 2006, 2008 ja 2009. Kaudella 2007–2008 hän oli DEL:n puolustajien piste- ja maalipörssien voittaja tehtyään runkosarjassa 21 maalia ja 30 syöttöpistettä, yhteensä 51 tehopistettä, 56:ssa ottelussa ja kaudella 2008–2009 DEL:n plusmiinustilaston voittaja lukemalla +25. Kaudella 2006–2007 hän pelasi myös viisi NHL-ottelua tehtyään maaliskuussa 2007 sopimuksen New York Islandersin kanssa, mutta palasi Eisbäreniin kauden päätyttyä.


title: Deron Quint

text: Vuodesta 2009 Quint on pelannut KHL:ssä. Hän edusti kauden 2009–2010 Neftehimik Nižnekamskia sekä kaudet 2010–2011, 2011–2012 ja 2012–2013 Traktor Tšeljabinskia. Hän oli kaudella 2010–2011 KHL:n puolustajien maalipörssin voittaja tehtyään 21 maalia 53:ssa ottelussa ja kaudella 2012–2013 hänen joukkueensa pelasi Gagarin Cupin voitosta KHL:n loppuotteluissa häviten kuitenkin Dinamo Moskovalle otteluvoitoin 2–4. Kaudeksi 2013–2014 Quint siirtyi pelaamaan Moskovaan edustaen aluksi Spartakia ja tammikuusta 2014 TsSKAa. Hän voitti tuolla kaudella toisen kerran KHL:n puolustajien maalipörssin tehtyään 13 maalia 51:ssä ottelussa. Yhden Moskovan kauden jälkeen Quint palasi takaisin Tšeljabinskiin kaksivuotisella sopimuksella.


title: Deron Quint

text: Quint on edustanut Yhdysvaltain maajoukkuetta yksissä jääkiekon maailmanmestaruuskilpailuissa, vuonna 2001. Hän pelasi turnauksessa yhdeksän ottelua ja jäi ilman tehopisteitä.


title: Deron Quint

text: Quint on herättänyt laajaa hämmennystä ja osin pahennustakin Vladimir Putinia ja hänen politiikkaansa ylistävillä lausunnoillaan ja lausunnoilla, joiden mukaan Krimin niemimaa kuuluu Venäjälle. Quint on myös ilmaissut halunsa saada Venäjän kansalaisuus.


title: Kozelštšanin Jumalanäiti

text: Kozelštšinan Jumalanäiti tai usein myös Kozelštšanin Jumalanäiti () on Kozelštšinan kylästä nimensä saanut Jumalanäitiä eli Neitsyt Mariaa esittävä ikonityyppi, jonka tunnetuimpia kappaleita pidetään ihmeitätekevinä ikoneina. Yksi alkuperäisen ikonin ihmeitätekevänä pidetty ikonikopio on Uspenskin katedraalissa Helsingissä. Sitä pidetään eräänä Suomen ortodoksisen kirkon merkittävimmistä ikoneista.


title: Kozelštšanin Jumalanäiti

text: Ikonityyppi on saanut nimensä Venäjän keisarikunnan Pultavan kuvernementin Kobeljakyn kihlakunnan (ven. Kobeljaki) alueella sijainneen Kozelštšinan kylän (, ) ja siellä sijainneen maatilan mukaan. Kerrotaan, että kylällä maatilan omistaneen kreivi Vladimir I. Kapnistinin vanhin tytär Maria parani 21. helmikuuta 1881 maatilan ikonin edessä rukoillessaan. Edellisvuonna Maria-neito oli nyrjäyttänyt nilkkansa ja myöhemmin myös hartianivelet olivat menneet sijoiltaan tuskaa ja raajojen tunnottomuutta aiheuttaen. Tieto odottamattomasta parannusihmeestä levisi, ja väkeä alkoi tulla tämän italialaista ikonimaalausperinnettä edustavan ikonin luo rukoilemaan. Ikonille rakennettiin tilapäinen kappeli jo kahden kuukauden kuluttua ja sitten tiilistä tehty kirkko. Kirkon yhteyteen käynnistettiin naisluostari vuonna 1891. Useita ikoniin liittyviä, ihmeeksi tulkittuja tapahtumia on kirjattu tämän jälkeen.


title: Kozelštšanin Jumalanäiti

text: Nykyisin aiempi kylä on Ukrainan Pultavan alueen Kozelštšynan piirin keskus, Kozelštšynan kaupunkityyppinen taajama. Paikkakunnan tärkein nähtävyys on Moskovan patriarkaatin yhteyteen kuuluvan Ukrainan ortodoksisen kirkon Pultavan hiippakunnan, neuvostovuosien jälkeen 1990-luvulla uudelleen avattu Jumalansynnyttäjälle omistettu luostari (koordinaatit ), jonka kirkkoon neuvostoaikana Kiovassa piilossa ollut ikoni palautettiin vuonna 1993. Myös Ukrainan suurimmalla ortodoksisella kirkolla (Kiovan patriarkaatti) on esimerkiksi Donetskissa Kozelštšinan Jumalanäidin ikonille omistettu kirkko.


title: Kozelštšanin Jumalanäiti

text: Ainakin yhtä Kozelštšinan Jumalanäidin ikonista painamalla tehtyä ikonikopiota pidetään ihmeitä tekevänä. Tämä pyhäinkuva on alkuperäisteosta pienempi, 21x26 cm kokoinen painokuva, jossa kuitenkin iho-osat on maalattu. Kerrotaan, että Kronstadtin rovasti, myöhemmin pyhitty Johannes Kronstadtilainen lähetti kuvan viipurilaisen Kravotinskin perheen parantumattomasti sairaan Anna-tyttären siunaukseksi, kun ei itse päässyt käymään sairaan luona. Anna parani kuvan äärellä pidetyn rukoushetken jälkeen. Perheen äiti päätti lahjoittaa Pultavassa 1885 painetun, ihmeitätekeväksi uskomansa Jumalanäidin ikonikuvan paikalliselle seurakunnalle, Viipurin esikaupungin Sorvalin Uspenien kirkkoon. Viipurilaiset ortodoksit alkoivat käydä ahkerasti kuvaa kunnioittamassa. Kuvalle punottiin riisa kultalangoista ja valmistettiin kehys, johon osa kiitollisten rukoilijoiden lahjoittamista lukuisista jalokivistä ja kultakoruista kiinnitettiin. Talvisotaan saakka pyhäinkuva oli Viipurin Jumalansynnyttäjän kuolouneen nukkumisen kirkossa.


title: Kozelštšanin Jumalanäiti

text: Nykyisin kuva on Helsingin ortodoksisen seurakunnan Uspenskin katedraalissa, kirkkosalin pohjoisseinällä. Tämä Kozelštšinan Jumalanäidin ikoni nousi suuren yleisön tietoisuuteen, kun tiedotusvälineet uutisoivat ikonin tulleen varastetuksi helsinkiläiskirkosta kesäkuussa 2010. Ikoni kuitenkin löydettiin usean kuukauden kuluttua tunnontuskiin tulleen varkaan kerrottua seuraavana talvena ikonin kätköpaikan maastossa. Kuva saatiin vaurioistaan huolimatta korjattua Valamon luostarin konservointilaitoksella. Ikoni palasi Uspenskin katedraaliin elokuussa 2011.


title: Kozelštšanin Jumalanäiti

text: Ikoniin kohdistunutta taidevarkautta on käsitelty Laurea ammattikorkeakoulun turvallisuusalan koulutusohjelmaan tehdyssä opinnäytetyössä.


title: Kozelštšanin Jumalanäiti

text: Helsingin Uspenskin katedraalin Kozelštšinan Jumalanäiti vieraili tammikuussa 2012 Virossa. Matkan jälkeen raportoitiin uusista, ikonin välityksellä toteutuneiksi uskotuista ihmeistä.


title: Kozelštšanin Jumalanäiti

text: Ortodoksinen kirkko viettää Kozelštšanin Jumalanäidin ikonin muistojuhlaa vuosittain helmikuun 21. päivänä, ensimmäisen kirjatun ihmeteon vuosipäivänä.


title: Erkki Valovirta

text: Erkki Rainer Valovirta (23. toukokuuta 1942 Helsinki – 15. tammikuuta 2015 Helsinki) oli suomalainen arkkitehti. Yksi hänen merkittävimmistä töistään on Turun ylioppilaskylän läntinen osa, jonka hän suunnitteli yhdessä arkkitehti Jan Söderlundin kanssa. Alueen rakentamiseksi järjestettiin arkkitehtikilpailu, jonka Söderlund ja Valovirta voittivat vuonna 1967. Ylioppilaskylä toteutettiin vuosina 1969–1979 ja se kuuluu Museoviraston määrittelemiin Suomen valtakunnallisesti merkittäviin rakennettuihin kulttuuriympäristöihin. Ylioppilaskylä edustaa konstruktiivista arkkitehtuuria. Valovirta oli suunnittelukilpailun aikaan vielä arkkitehtiylioppilas, hän valmistui arkkitehdiksi 1969.


title: Erkki Valovirta

text: Söderlundin ja Valovirran suunnitelmien pohjalta toteutettiin myös Hotelli Rantasipi Yyteri (1974), nykyinen Yyterin kylpylähotelli. Arkkitehtikaksikko osallistui lisäksi muutamiin muihin arkkitehtikilpailuihin, joista tuli kärkisijoituksia ja lunastuksia.


title: Erkki Valovirta

text: Valovirta aloitti oman toimiston 1983. Hänen suunnittelutöitään ovat muun muassa Hämeen lääninvankilan 1992 ja Mikkelin maakunta-arkiston lisärakennus vuodelta 1997 ja Kouvola-talo (1982 ja 1987).


title: SRG SSR

text: SRG SSR on Sveitsin yleisradioyhtiö. Yleisesti käytetty lyhenne on kooste yleisradion eri kielisistä virallisista nimistä (, , , ).


title: SRG SSR

text: Juridisesti SRG SSR on yhdistys (), jonka toiminta tapahtuu viidessä liiketoimintayksikössä (virallisesti ):


title: Agata

text: Agata tai Agatha on naisen etunimi. Nimi johtuu kreikan kielen sanasta αγαθος (agathos), joka tarkoittaa "hyvää", "hyväsydämistä".


title: Agata

text: Suomessa nimi Agata on 1800-luvun lopulta vuoden 1909 loppuun mennessä annettu 412 ja Agatha 177 tytölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Agatan nimipäivä on 7. joulukuuta.


title: Hopeinen kuu (kappale)

text: ”Hopeinen kuu” on Olavi Virran vuonna 1960 levyttämä kappale. Kappaleen on säveltänyt ja alkuperäiset sanat kirjoittanut Gualtiero Malgoni. Kappaleen alkuperäinen nimi on ”Guarda che luna”.


title: Artemis-operaatio

text: Artemis-operaatio oli Euroopan unionin vuonna 2003 Kongon demokraattisessa tasavallassa toteuttama kriisinhallintaoperaatio. Operaatio toteutettiin Ranskan johdolla ja sillä oli toimimiselleen YK:n mandaatti. Artemis kesti noin kolme kuukautta ja siihen osallistui 2 200 sotilasta kaikkiaan 16 maasta. Näistä 13 oli Euroopan unionin jäsenmaita; Itävalta, Belgia, Kypros, Ranska, Saksa, Kreikka,Unkari, Irlanti, Italia, Alankomaat, Espanja, Ruotsi, Yhdistynyt kuningaskunta sekä Euroopan ulkopuolelta Brasilia, Kanada ja Etelä-Afrikka.


title: Ranskan NUTS-aluejako

text: Ranskan NUTS-aluejako on kolmetasoinen kansainvälisiin tilastointitarkoituksiin kehitetty aluejako.


title: Ranskan NUTS-aluejako

text: NUTS-tasojen rinnalla Ranskassa on myös kaksi hallinnollisen yksikön (LAU) tasoa:


title: Aleksandr Grossheim

text: Aleksandr Alfonsovitš Grossheim (, "Grossgeim"; 23. helmikuuta (6. maaliskuuta) 1888 Lihovka, Venäjän keisarikunta – 4. joulukuuta 1948 Leningrad, Neuvostoliitto) oli neuvostoliittolainen kasvitieteilijä ja Neuvostoliiton tiedeakatemian jäsen. Grossheim valmistui Moskovan yliopistosta vuonna 1912, jonka jälkeen hän työskenteli pitkään Tbilisissä.


title: Aleksandr Grossheim

text: Hänen päätyönsä oli Kaukasuksen alueen kasvillisuuden tutkimus, josta hän julkaisi muun muassa neliosaisen teossarjan "Флора Кавказа" ('Kaukasuksen kasvillisuus') vuosina 1928–1934.


title: No Lifeguard at the Gene Pool

text: No Lifeguard at the Gene Pool on yhdysvaltalaisen teknisen death metalin yhtyeen Pilloryn ensimmäinen ja viimeiseksi jäänyt studioalbumi. Se julkaistiin vuonna 2005 levymerkillä Unique Leader Records.


title: Dysmorphic

text: Dysmorphic (aik. Necroticism) on ranskalainen brutaalia death metalia soittava yhtye, joka perustettiin vuonna 2008 Toursissa.


title: Dysmorphic

text: Loppuvuodesta 2008 Dysmorphic nauhoitti EP-levyn "Orphans of Sheol", joka julkaistiin Necroticism-nimen alla. Vuonna 2012 yhtye aloitti esikoisalbuminsa nauhoitukset, ja toukokuussa 2013 se solmi levytyssopimuksen Unique Leader Recordsin kanssa.


title: Dysmorphic

text: Esikoisalbumi "A Notion of Causality" julkaistiin syyskuussa 2013.


title: A Notion of Causality

text: A Notion of Causality on ranskalaisen brutaalin death metal -yhtyeen Dysmorphicin esikoisalbumi. Se julkaistiin vuonna 2013 levymerkillä Unique Leader Records.


title: Maison Blanche

text: Maison Blanche ("Valkoinen talo") voi tarkoittaa seuraavia:


title: Near Death Condition

text: Near Death Condition on sveitsiläinen death metal -yhtye, joka perustettiin vuonna 2001 Valaisissa.


title: Near Death Condition

text: Yhtyeen ensimmäinen julkaisu oli vuoden 2005 demo, "Delusional Perception of Reality". Joulukuussa 2010 yhtye solmi kolme albumia käsittävän levytyssopimuksen Unique Leader Recordsin kanssa.


title: Jean Rey

text: Jean Rey (15. heinäkuuta 1902 Liège, Belgia – 19. toukokuuta 1983 Liège, Belgia) oli belgialainen poliitikko, joka toimi Euroopan komission puheenjohtajana 1967–1970.


title: Jean Rey

text: Rey syntyi vuonna 1902 ja valmistui 1926 oikeustieteestä Liègen yliopistosta. Hän aloitti tämän jälkeen lakimiesuran ja palveli asianajajana vetoomustuomioistuimessa. Hän siirtyi pian myös politiikkaan ja liittyi 1935 liberaalipuolueeseen. Hänet valittiin tämän jälkeen Liègen kaupunginvaltuustoon ja vuonna 1939 Belgian edustajainhuoneeseen. Rey vastusti tuolloin näkyvästi Belgian neutraaliuspolitiikkaa, ja hän joutui toisessa maailmansodassa Saksan valtausaikana keskitysleirille, missä oli sodan loppuun asti. Sodan jälkeen Rey palasi politiikkaan.


title: Jean Rey

text: Rey nimitettiin vuonna 1949 Belgian jälleenrakentamisen ministeriksi, ja vuosina 1954–1958 hän toimi talousministerinä. Tuossa tehtävässä hän osallistui merkittävästi Euroopan hiili- ja teräsyhteisön, Euroopan talousyhteisön (Ety) ja Euroopan atomienergiayhteisön kehittämiseen. Etyssä Rey oli aktiivinen Walter Hallsteinin yhdistämispolitiikan puolustaja. Politiikka johti yhteisöjen yhdistämiseen Euroopan yhteisöksi.


title: Jean Rey

text: Rey valittiin Hallsteinin seuraajaksi Euroopan komission puheenjohtajaksi. Hän oli ensimmäinen uuden EY:n komission puheenjohtaja. Hänet oli valittu jo 1958 Euroopan komissioon vastaamaan ulkomaankaupasta. Hallsteinin seuraajan valinta oli vaikea, sillä hänen seuraajaksi odotettiin nousevan italialainen ehdokas. Potentiaaliset ehdokkaat kuitenkin kieltäytyivät, ja heidän sijastaan puheenjohtajaksi valittiin Rey, joka sai aseman palkintona onnistuneista GATT-neuvotteluista niin sanotulla Kennedyn kierroksella. Reyn komissioon kuului 14 jäsentä. Haagin huippukokouksessa 1969 Rey vaikutti päätökseen Britannian hyväksymisestä yhteisöön. Hän esitti 1970 ajatuksen yhteisön omista rahavaroista, mikä tarkoitti sitä, että yhteisön pitäisi pystyä hankkimaan tuloja tullitoimista ja maataloustuotteiden veroista.


title: Jean Rey

text: Rey jatkoi toimiaan Euroopan yhdistämisen puolesta jätettyyään komission 1970. Hän johti European Movement International vuosina 1974–1978, ja hänet valittiin 1979 ensimmäiseen Euroopan parlamenttiin. Rey oli poliittisesti aktiivinen aina kuolemaansa, vuoteen 1983, asti.


title: Philip Miller

text: Philip Miller (1691–1771) oli skotlantilainen kasvitieteilijä ja Chelsea Physic Gardenin ylipuutarhuri. Miller myös antoi tieteellisen nimen lukuisille kasveille ja piti yhteyttä monien aikansa kuuluisien kasvitieteilijöiden, kuten Carl von Linnén kanssa.


title: Centre

text: Centre voi tarkoittaa seuraavia:


title: The Disembodied – In Spiritual Spheres

text: The Disembodied – In Spiritual Spheres on sveitsiläisen death metal -yhtyeen Near Death Conditionin esikoisalbumi. Se julkaistiin vuonna 2011 levymerkillä Unique Leader Records.


title: The Disembodied – In Spiritual Spheres

text: Albumin sanoituksia ovat inspiroineet uskonnollinen kirjallisuus sekä nihilistiset filosofit.


title: Michel Joseph Maunoury

text: Michel Joseph Maunoury (17. joulukuuta 1847 Maintenon – 28. maaliskuuta 1923 lähellä Artenayta) oli ranskalainen kenraali, joka palveli ensimmäisen maailmansodan alkuvaiheessa.


title: Michel Joseph Maunoury

text: Maunoury aloitti uransa tykistöupseerina vuonna 1870 ja hän osallistui vuosien 1870–1871 Saksan–Ranskan sotaan. Hänet ylennettiin 1897 everstiksi ja 1906 divisioonankenraaliksi. Hän toimi 1904–1906 pääesikunnan osastopäällikkönä, 1906–1908 sotakorkeakoulun johtajana, 1908–1910 armeijakunnan komentajana ja 1910–1912 Pariisin sotilaskuvernöörinä, minkä ohella hän oli ylimmän sotaneuvoston jäsen. Hän jäi pois vakinaisesta palveluksesta vuonna 1912, mutta hänet kutsuttiin takaisin maailmansodan puhjettua kaksi vuotta myöhemmin.


title: Michel Joseph Maunoury

text: Sodan alussa Maunouryn komentoon annettiin seitsemästä reservidivisioonasta koottu niin sanottu Lothringenin armeija ("armée de Lorraine"), jonka tehtävänä oli osallistua Lothringenin valtaamiseen takaisin Saksalta suunnitelma XVII:n mukaisesti. Divisioonien kokoaminen alkoi 21. elokuuta 1914, viikkoa Ranskan hyökkäyksen käynnistämisen jälkeen, mutta jo viiden päivän kuluttua ne siirrettiinkin maan luoteisosaan, jossa niistä muodostettiin uusi Ranskan kuudes armeija torjumaan Belgian kautta tullutta saksalaisten hyökkäystä. Maunouryn uusi armeija auttoi Ranskaan saapunutta brittien siirtoarmeijaa pelastautumaan saarroksiin joutumiselta Le Cateaun taistelun jälkeen ja asettui 1. syyskuuta asemiin lähelle Pariisia. Pariisin sotilaskuvernööri Joseph Gallieni keksi uudelleensijoittaa Maunouryn kuudennen armeijan siten, että se voisi hyökätä Saksan ensimmäisen armeijan sivustaan, joka muodosti saksalaisten oikean siiven. Gallieni lähetti Maunourylle vielä viime hetken vahvistuksia pariisilaisilla takseilla. Maunouryn joukkojen 6. syyskuuta käynnistynyt hyökkäys saksalaisten sivustaan aloitti ensimmäisen Marnen taistelun, ja oli ratkaisevassa osassa taistelun kulun kannalta. Taistelun tulos todennäköisesti pelasti Pariisin joutumiselta saksalaisille (”Marnen ihme”).


title: Michel Joseph Maunoury

text: Talvella 1914–1915 Maunoury komensi kuudetta armeijaa Aisnella. Hän haavoittui vakavasti ollessaan kierroksella etulinjassa 11. maaliskuuta 1915 ja menetti toisen silmänsä. Hän jätti tämän jälkeen aktiivipalveluksen, mutta palasi vielä toimimaan Pariisin sotilaskuvernöörinä lokakuusta 1915 maaliskuuhun 1916. Maunoury nimitettiin Ranskan marsalkaksi postuumisti muutamaa päivää kuolemansa jälkeen vuonna 1923.


title: Kaj Karlsson

text: Kaj Håkan Karlsson (s. 1935 Helsinki) on suomalainen kemisti. Hän on ollut Åbo Akademin epäorgaanisen kemian professori 1972–1998. Hänen tutkimusalaansa on korkealämpötilakemia, varsinkin silikaattilasit.


title: Kaj Karlsson

text: Karlsson suoritti tutkintonsa Teknillisessä korkeakoulussa ja hän suoritti myös lasiteknologian tutkinnon Sheffieldin yliopistossa. 1960-luvulla hän työskenteli Nuutajärven ja Arabian palveluksessa ja siirtyi sitten Turkuun Åbo Akademiin, jossa hän aloitti ensin määräaikaisena professorina 1970 ja parin vuoden kuluttua vakinaisena.


title: Volodymyr Femelidi

text: Volodymyr (Vladimir) Oleksandrovitš Femelidi (29. heinäkuuta 1905 Odessa – 3. lokakuuta 1931 Odessa) oli ukrainalainen säveltäjä ja kapellimestari. Hän valmistui Odessan musiikki- ja draamainstituutista vuonna 1928 ja toimi Odessan oopperateatterin kapellimestarina. Hänen sävellystuotantoonsa kuuluu muun muassa kaksi sinfoniaa (1927, 1928), piano- (1926) sekä viulukonsertot (1927) ja lauluja. Femelidi sävelsi myös näyttämömusiikkia, kuten oopperan "Razlom" (Odessa, 1929).


title: Irja Kilpeläinen

text: Irja Inkeri Kilpeläinen (17. kesäkuuta 1911 Perniö – 23. toukokuuta 1999 Helsinki) oli suomalainen teologi, kirjailija ja nimimerkkiä "Naapurin Liisa" käyttänyt pakinoitsija.


title: Irja Kilpeläinen

text: Kilpeläinen oli aloittamassa 1930-luvun lopulla Suomen evankelis-luterilaisen kirkon nais- ja nuorisotyötä. Hän oli tällöin evankelis-luterilaisessa kirkossa ensimmäinen työntekijä, joka painotti naisten ja tyttöjen huomioon ottamista seurakuntatyössä. Hän oli käynnistämässä 1940-luvulla maakunnallisia kristillisiä teinikokouksia ja leiririppikoulujen pitoa. Myöhemmin Kilpeläinen kehitti kirkon sairaalasielunhoitoa ja työnohjausta.


title: Irja Kilpeläinen

text: Kilpeläinen opiskeli 1950-luvulla Yhdysvalloissa ja aloitti sen pohjalta lähimmäislähtöisen sielunhoitotyön. Hän toimi Hesperian sairaalassa sairaalateologina, ja kehitti siellä Suomeen sopivaa potilaskeskeistä sielunhoitoa. Kehittämäänsä menetelmää hän esitteli monissa teoksissaan, esimerkiksi kirjassa "Osaammeko kuunnella ja auttaa".. Hän oli tuottelias ja luettu kirjailija, ja levitti kirjojensa kautta työmenetelmiään. Eläkevuosinaan hän siirsi kirjojensa painopisteen kuoleman kohtaamiseen, mutta kirjoitti myös elämäkerrallisia ja muistitietoon pohjautuvia teoksia.


title: Pekka Karma

text: Pekka Heikki Karma (s. 3. huhtikuuta 1944 Nivala) on suomalainen lääkäri. Hän on ollut 1979–1990 Tampereen yliopiston korva-, nenä- ja kurkkutautiopin professori ja vuodesta 1990 Helsingin yliopiston. Vuodesta 1993 hän oli HYKSin johtajaylilääkäri ja vuodesta 2000 johtava ylilääkäri. Hän on tutkinut välikorvan histopatologiaa, mikrobiologiaa ja immunologiaa.


title: Pekka Karma

text: Karma valmistui lääketieteen ja kirurgian tohtoriksi 1973.


title: Harold McNair

text: Harold McNair (5. marraskuuta 1931 Kingston – 7. maaliskuuta 1971 Lontoo) oli jamaikalaissyntyinen huilisti ja saksofonisti. Hän aloitti uransa calypsomuusikkona kotimaassaan ja jatkoi sitä Bahamalla. 1950-luvun lopussa hän suuntasi Yhdysvaltoihin ja sitten Eurooppaan. McNair soitti muiden muassa Kenny Clarken ja Quincy Jonesin kanssa ja johti myös omaa yhtyettään. Hän tuli lopulta tunnetummaksi huilun kuin saksofonin soittajana. Hän soitti myös muuta musiikkia kuin jazzia muun muassa yhtyeessä Collective Consciousness Society (CCS).


title: Harold McNair

text: 1960-luvun puolestavälistä McNairin pääpaikka oli Lontoo, jossa hän kuoli keuhkosyöpään 39 vuoden iässä.


title: Irma Koskimies

text: Irma Ilona Gustava Koskimies-Apiola (3. syyskuuta 1911 Uusikaarlepyy – 19. elokuuta 2002 Helsinki) oli suomalainen filosofian maisteri, kirjailija ja kääntäjä.


title: Irma Koskimies

text: Irma Koskimiehen vanhemmat olivat seminaarin musiikinlehtori Ivar Eliel Koskimies, vuoteen 1906 Forsman (1873–1929) ja Hildur Sandström.


title: Jack Costanzo

text: Jack Costanzo (24. syyskuuta 1922 Chicago, Illinois – 18. elokuuta 2018) oli yhdysvaltalainen lyömäsoittaja, jonka tyyliä ovat jazz, easy listening ja latinalaisamerikkalainen musiikki. Hän painotti enemmän bongo- kuin congarumpujen merkitystä. Hän opiskeli kumpaakin rumpua ja teki 1940-luvulla opiskelutarkoituksessa kolme matkaa Havannaan. Hän kiersi vuosina 1947–1948 Stan Kentonin kanssa ja sitten 1949–1953 Nat King Colen kanssa. Costanzo jatkoi työtään Colen ja Kentonin kanssa välillä myös 1950-luvulla, mutta hänellä oli myös oma yhtyeensä, joka levytti 1950-luvulla ja kiersi Lontoossa vuonna 1961.


title: Jack Costanzo

text: 1950-luvulla Costanzo teki yhteistyötä myös Peggy Leen, Pérez Pradon, Harry Jamesin, Charlie Barnetin ja Pete Rugolon kanssa. Hän teki comebackin 1990-luvun lopussa ja julkaisi sitten albumit "Back from Havana" (2001), "Scorching the Skins" (2002) ja "Chicken and Rice" (2006).


title: Hobitti – Viiden armeijan taistelu

text: Hobitti – Viiden armeijan taistelu "(The Hobbit: The Battle of the Five Armies)" on vuonna 2014 ensi-iltansa saanut kolmas ja viimeinen osa Peter Jacksonin ohjaamasta "Hobitti"-elokuvatrilogiasta, joka pohjautuu J. R. R. Tolkienin fantasiaromaaniin "Hobitti eli sinne ja takaisin". Se on elokuvien "Odottamaton matka" ja "Smaugin autioittama maa" jatko-osa. Kolme elokuvaa yhdessä edeltävät Jacksonin "Taru sormusten herrasta" -elokuvatrilogiaa.


title: Hobitti – Viiden armeijan taistelu

text: Elokuvan nimen oli alun perin tarkoitus olla "The Hobbit: There and Back Again". 24. huhtikuuta 2014 Peter Jackson ilmoitti elokuvan uudeksi nimeksi "The Hobbit: The Battle of the Five Armies".


title: Hobitti – Viiden armeijan taistelu

text: Elokuvan ensi-ilta oli Yhdysvalloissa 17. joulukuuta 2014.


title: Hobitti – Viiden armeijan taistelu

text: Elokuvaa alkaa siitä, mihin edellinen elokuva päättyi. Bilbo Reppuli (Martin Freeman) ja kääpiöt katsovat Ereborilta kuinka lohikäärme Smaug (Benedict Cumberbatch) tuhoaa järvikaupunki Esgarothia. Bard Jousimies (Luke Evans) onnistuu pakenemaan tyrmästä ja poikansa Bainin (John Bell) avulla hän ampuu viimeisen jäljellä olevan Mustan nuolen Smaugiin. Lohikäärme kuolee ja hänen ruumiinsa putoaa kaupungista pakenevan Isännän (Stephen Fry) päälle. Kaupungin tuhosta selvinneet evakuoivat itsensä Bardin johdolla Laakson kaupungin raunioihin. Loput kääpiöiden retkikunnasta päättävät matkata Ereboriin tovereidensa luokse. Ereborissa kullanhimon ja "lohikäärmeentaudin" riivaama Thorin Tammikilpi (Richard Armitage) yrittää etsiä epätoivoisesti Arkkikiveä, jota Bilbo pitää salaa hallussaan. Kun Balin (Ken Stott) toteaa, että olisi parempi, jos Thorin ei löytäisi kiveä, Bilbo päättää pitää sen itsellään.


title: Hobitti – Viiden armeijan taistelu

text: Samaan aikaan Galadriel (Cate Blanchett) ja muut Valkoisen Neuvoston jäsenet saapuvat pelastamaan Gandalf Harmaan (Ian McKellen) Dol Guldurista. Radagast Ruskean (Sylvester McCoy) viedessä Gandalfia pois, Saruman Valkoinen (Christopher Lee) ja Elrond (Hugo Weaving) taistelevat Nazgûleja vastaan. Lopulta Galadriel karkottaa ne sekä itse Sauronin (Benedict Cumberbatch). Saruman sanoo huolehtivansa Sauronista itse ja käskee Elrondia viemään tajuntansa menettäneen Galadrielin turvaan. Azog Turmelija (Manu Bennett) on armeijoineen yhä matkalla kohti Ereboria. Hän kuulee Bolgilta (John Tui) kuinka vuorelle on matkalla myös kuningas Thranduilin (Lee Pace) johtama haltioiden armeija. Azog lähettää Bolgin Gundabad-vuorelle, jonne Legolas (Orlando Bloom) ja Tauriel (Evangeline Lilly) seuraavat häntä. Vuorelta on lähdössä matkaan toinen armeija, johon kuuluu örkkien lisäksi hiisiä ja jättiläislepakoita.


title: Hobitti – Viiden armeijan taistelu

text: Thranduil saapuu armeijoineen Laaksoon ja lähtee Bard mukanaan neuvottelemaan Thorinin kanssa, jotta heidän kansansa saisivat aarteista oman osansa. Thorin kuitenkin kieltäytyy antamasta kolikkoakaan. Pian Gandalf saapuu Laaksoon varoittamaan Gundabadin armeijasta ja yöllä Bilbo tuo Arkkikiven Bardille ja Thranduilille, jotka seuraavana päivänä vaativat Thorinia vaihtamaan sen kultaan. Bilbo tunnustaa tekonsa Thorinille, joka melkein tappaa hänet, mutta Gandalf suostuttelee päästämään tämän pois vuorelta. Juuri kun ihmiset ja haltiat valmistautuivat hyökkäämään, paikalle saapuu armeija Rautavuorten kääpiöitä johtajanaan Thorinin serkku, Dáin Rautajalka (Billy Connolly). Taistelun ollessa alkamaisillaan, valtavat hirmukäärmeet sekä Azogin örkit hyökkäävät heidän kaikkien kimppuun.


title: Hobitti – Viiden armeijan taistelu

text: Ereborissa Thorin kieltäytyy osallistumasta taisteluun, mutta alkaa nähdä harhakuvia ja lopulta pääsee yli kullanhimostaan. Hän johtaa ystävänsä taisteluun ja lähtee Dwalinin, Fílin ja Kílin kanssa Korppikalliolle taisteluun Azogia vastaan. Legolas ja Tauriel taas lähtevät vastoin Thranduilin tahtoa varoittamaan heitä Bolgista ja toisesta armeijasta. Korppikalliolla Fíli joutuu ansaan ja hänet tapetaan. Tauriel yrittää päästä Kílin luokse, mutta joutuu Bolgin väijyttämäksi. Lopulta Kíli uhraa itsensä suojellakseen Taurielia. Bilbo saapuu kalliolle varoittamaan Thorinia ja joutuu taisteluun, mutta örkit lyövät hänet tajuttomaksi. Taistelu alkaa näyttää epätoivoiselta, kunnes Legolas tappaa Bolgin ja kotkat saapuvat taisteluun mukanaan Radagast sekä nahanvaihtaja Beorn (Mikael Persbrandt). Thorin onnistuu lopulta tappamaan Azogin, mutta haavoittuu itse kuolettavasti. Hän ehtii kuitenkin ennen kuolemaansa tehdä sovinnon tajuihinsa heränneen Bilbon kanssa.


title: Hobitti – Viiden armeijan taistelu

text: Legolas lähtee isänsä neuvosta etsimään nuorta "dúnedainiin" kuuluvaa samoojaa nimeltä Konkari. Thranduil antaa myös viimein hyväksynnän Taurielin tunteille Kíliä kohtaan. Bilbo hyvästelee Thorinin retkikunnan eloonjääneet ja lähtee Gandalfin kanssa takaisin Kontua kohti. Konnun rajalla he hyvästelevät toisena, minkä aikana Gandalf tunnustaa tienneensä Bilbon sormuksesta ja varoittaa sen käytöstä, vaikkei tiedä sen todellisista voimista. Bilbon tarina päättyy, kun hän huomaa muiden hobittien myyvän hänen tavaroitaan, koska luulivat häntä kuolleeksi. Hän todistaa itsensä eläväksi kääpiöiden sopimuksessa olevalla allekirjoituksella.


title: Hobitti – Viiden armeijan taistelu

text:
60 vuotta myöhemmin Bilbon (Ian Holm) hänen oveensa koputetaan. Bilbo sanoo ärsyyntyneesti, ettei hänellä ole aikaa sukulaisille. Mutta vieras sanoo olevansa "vanha ystävä" ja paljastuu itse Gandalfiksi.
Elokuvan ensimmäinen traileri julkaistiin 28. heinäkuuta 2014.


title: Hobitti – Viiden armeijan taistelu

text: Elokuvan sävellyksistä vastaa Howard Shore, ja elokuvan lopputekstien kappale on "Taru sormusten herrasta" -elokuvissa Peregrin "Pippin" Tukia näyttelleen Billy Boydin esittämä "The Last Goodbye".


title: Hobitti – Viiden armeijan taistelu

text: Helsingin Sanomien Nyt-liitteen Matti Koskinen sanoo arvostelussaan elokuvan olevan "Hobitti"-trilogian paras osa.


title: Tellervo Tapionlinna

text: Tellervo Oma Ilona Tapionlinna (s. 24. lokakuuta 1911 Vilppula – 6. lokakuuta 1974 Espoo) oli suomalainen opettaja ja kirjallisuuden tutkija.


title: Tellervo Tapionlinna

text: Tapionlinnan vanhemmat olivat Jalo Johannes Turkkila Tapionlinna (1883–1947) ja Hilja Helmi Tapionlinna.


title: Tellervo Tapionlinna

text: Tellervo Tapionlinna toimi 1942–1950 Järvenpään yhteiskoulun äidinkielen opettajana ja Töölön yhteislyseon suomen kielen vanhempana lehtorina 1950–1974. Hän väitteli tohtoriksi 1946 Helsingin yliopistossa, väitöskirja käsitteli englantilaista runoilijaa Dorothy Wordsworthia.


title: Tellervo Tapionlinna

text: Hänet on haudattu Malmin hautausmaalle. Haudan osoite on 2-9-113.


Unionin ulkoasioiden ja turvallisuuspolitiikan korkea edustaja on Euroopan unionin hallinnossa virka, joka vastaa unionin yhteisestä ulko- ja turvallisuuspolitiikasta. Hänellä on apunaan Euroopan ulkosuhdehallinto eli EEAS tai EUH . Nykyinen viranhaltija on Federica Mogherini.


title: Unionin ulkoasioiden ja turvallisuuspolitiikan korkea edustaja

text:
Euroopan unionin yhteisen ulko- ja turvallisuuspolitiikan korkean edustajan virka perustettiin vuonna 1999 Amsterdamin sopimuksella. Viran otti maaliskuussa väliaikaisesti haltuunsa saksalainen Jürgen Trumpf, kunnes viralliseksi haltijaksi valittiin Euroopan sosialidemokraattisen puolueen (PES) jäsen, espanjalainen Javier Solana. Virka oli tuolloin yhdistettynä Euroopan unionin neuvoston pääsihteerin virkaan.
Sopimuksella Euroopan perustuslaista, jota kutsutaan usein myös Euroopan perustuslaiksi, yritettiin luoda unionin ulkoasiainministerin virka. Sopimus ei astunut kuitenkaan koskaan voimaan. Siitä huolimatta media käyttää toisinaan nimitystä EU:n ulkoministeri tarkoittaessaan korkeaa edustajaa. Lissabonin sopimuksessa korkean edustajan tehtäviä uudistettiin ja nimi muutettiin nykyiseksi. Vuonna 2009 Ashton nimitettiin korkeaksi edustajaksi. Sitä ennen hän oli ollut Euroopan unionin kauppakomissaarina.


text: Korkean edustajan virkaan kuuluvat myös Euroopan komission varapuheenjohtajuus, puheenjohtajuus EU:n ulkoministerikokouksissa ja Euroopan puolustusviraston ja EU:n turvallisuusalan tutkimuslaitoksen johtajan tehtävät. Lisäksi hän osallistuu Euroopan neuvoston kokouksiin. Hän edustaa Euroopan unionia tärkeissä kansainvälisissä yhteyksissä, kuten Yhdistyneissä kansakunnissa.


title: Irma Tähtiranta

text: Irma Kristina Tähtiranta (s. 17. lokakuuta 1911 Tampere) on suomalainen kirjailija.


title: Anton Lindfors

text: Anton Lindfors (s. 22. huhtikuuta 1991) on suomalainen lumilautailija, joka kilpailee lumilautakrossissa.


title: Anton Lindfors

text: La Molinan MM-kilpailuissa 2011 Lindfors oli 21:s ja Stonehamin MM-kilpailuissa 2013 kymmenes. Sotšin olympialaisissa 2014 hän oli 13:s ja Pyeongchnangissa 2018 9:s. Kreichsbergin MM-kisoissa 2015 hön oli 16:s. Aspenin X Gameseissa Lindfors oli 12:s vuonna 2014 ja kahdeksas vuonna 2015.


title: Anton Lindfors

text: Lumilautailun maailmancupissa Lindfors kilpaili ensimmäisen kerran Chapelcossa syyskuussa 2009 ollen 44:s. Ensimmäiset maailmancupin pisteensä hän saavutti Lech am Arlbergissa joulukuussa 2010 oltuaan 19:s. Kymmenen parhaan joukkoon Lindfors sijoittui ensimmäisen kerran Veysonnazissa tammikuussa 2012 oltuaan neljäs. Parhaimmillaan hän on sijoittunut maailmancupissa toiseksi Veysonnazissa maaliskuussa 2014.


title: Anton Lindfors

text: Myös Lindforsin sisar Emilia Lindfors on kilpaillut lumilautakrossissa kansainvälisellä tasolla.


title: Mikko Kivekäs

text: Max Toivo Mikael (Mikko) Kivekäs (18. marraskuuta 1911 Maaninka – 8. huhtikuuta 2004) oli suomalainen rovasti ja kirjailija.


title: Mikko Kivekäs

text: Kivekkään vanhemmat olivat rovasti Toivo Manasse Kivekäs ja Alma Josefina Kaukovuori (entinen Nyberg). Hän pääsi ylioppilaaksi Lappeenrannan yhteislyseosta 1932 ja suoritti teologian erotutkinnon Helsingin yliopistossa 1936.


title: Mikko Kivekäs

text: Kivekäs toimi muun muassa Helsingin Diakonissalaitoksen sairaalasielunhoitajana.


title: Mikko Kivekäs

text: Mikko Kivekäs oli naimisissa vuodesta 1939 terveyssisar Maire Sirkku Mielikki Parikan kanssa. Rovasti ja kirjailija Herkko Kivekäs oli Mikko Kivekkään veli.


title: Achille Varzi

text: Achille Varzi (8. elokuuta 1904 – 1. heinäkuuta 1948) oli italialainen moottoriurheilija. Hän syntyi vuonna 1904 italialaisessa Galliaten kaupungissa. Varzi oli yksi menestyneimmistä autourheilijoista ennen toista maailmansotaa.


title: Achille Varzi

text: Nuorena miehenä Varzi kilpaili moottoripyörillä varsin menestyksekkäästi; hän osallistui seitsemän kertaa Mansaaren ajoihin ennen kuin vaihtoi vuonna 1928 nelipyöräisiin. Hänen ensimmäinen kilpa-autonsa oli Bugatti Type 35, mutta varsin pian hän siirtyi ajamaan Alfa Romeolle. Ajettuaan välillä myös Maseratilla Varzi voitti Alfalla vuonna 1934 kuusi Grand Prix -kilpailua: Alessandriassa, Tripolissa, Nizzassa, Penya Rhinissä sekä Targa Florion ja Coppa Cianon. Muita suurvoittoja Varzin uralla olivat muun muassa Mille Miglian voitto 1934, Italian Grand Prix’n voitot 1929 ja 1930 sekä Monacon Grand Prix’n voitto 1933. Uransa aikana hän jäi kiinni morfiinin käytöstä. Hän oli aikansa suurimman moottoriurheilutähden Tazio Nuvolarin yksi pahimmista kilpakumppaneista. 1940-luvulla Varzi voitti Torinon Grand Prix 1946 ja Barin Grand Prix 1947.


title: Achille Varzi

text: Varzi kuoli vuoden 1948 Sveitsin Grand Prix’n harjoituksissa Bremgartenin radalla, kun hänen Alfa Romeo 158:nsa suistui radalta vesikelillä. Auto lensi ympäri ja Varzi kuoli. Hänet haudattiin kotikaupunkiinsa.


title: Marko Koiranen

text: Marko Koiranen on suomalaisen Koiranen Motorsport -autourheilutallin tallipäällikkö. Hänen tallinsa kilpailee tällä hetkellä GP3-, Eurocup Formula Renault- ja Formula Renault Alps -sarjoissa. Koiranen perusti tämän tallin vuonna 1997 veljensä Jari Koirasen kanssa. Tällä hetkellä Koiranen Motorsportin kuljettajia ovat Adderly Fong, Jimmy Eriksson ja Matt Parry.


title: Siskonpeti

text: Siskonpeti on vuosina 2014–2017 esitetty suomalainen sketsisarja, jonka pääosissa olivat Niina Lahtinen, Pirjo Heikkilä, Sanna Stellan, Krisse Salminen, Joonas Nordman ja Jarkko Niemi. Käsikirjoituksen olivat tehneet näyttelijät yhdessä Anna Dahlmanin kanssa, joka oli myös ohjannut sarjan. Musiikin oli säveltänyt Katja Lappi. Sarjaa on esitetty Ylellä vuodesta 2014 alkaen.


title: Siskonpeti

text: 12-osainen ensimmäinen tuotantokausi esitettiin tammi–huhtikuussa 2014. Toisen tuotantokauden käsikirjoittaminen aloitettiin toukokuussa 2014 ja kuvaukset helmikuussa 2015. Toisen kauden esittäminen alkoi Yle TV2:lla lokakuussa 2015. "Siskonpedin" kolmas ja viimeinen tuotantokausi esitettiin Ylellä syksyllä 2017.


title: Siskonpeti

text: Sarjan jaksot koostuvat musiikkivideoista, sketseistä ja henkilökohtaisista monologeista. Jokaisella jaksolla on myös teema. Ulkomailla sarjaa on markkinoitu nimellä "Pyjama Party".


title: Siskonpeti

text: Alun perinkin kolmen kauden pituiseksi suunniteltu sarja päättyi joulukuussa 2017 esitettyyn joulujaksoon. Lisäksi sarjasta on suunnitteilla myös elokuva.


title: Tom Denney

text: Tom Denney (s. 23. marraskuuta 1982) on yhdysvaltalainen muusikko. Hän on kotoisin Floridan Ocalasta. Denney on yhtyeen A Day to Remember perustajajäseniä ja sen entinen kitaristi.


title: Tom Denney

text: Denney aloitti kitaransoiton 10-vuotiaana. Hän oli myöhemmin yhtyeessä 2 Days 2 Late rumpali Bobby Scruggsin kanssa. Myöhemmin Denney soitti laulaja Jeremy McKinnonille, joka tuolloin oli eräässä toisessa yhtyeessä, ja kysyi kiinnostaisiko tätä uuden yhtyeen perustaminen. Yhtyeen nimeksi tuli myöhemmin A Day to Remember. Denney soitti yhtyeen kolmella ensimmäisellä albumilla: "And Their Name Was Treason" (2005), "For Those Who Have Heart" (2007), ja "Homesick" (2009). Denney on sanonut, että Nirvanalla on ollut suuri vaikutus häneen, ja hän on lisännyt: "Ilman Nirvanaa en olisi tässä." Vaikutteita hän on saanut myös eräiltä kantriartisteilta, esimerkiksi George Jonesilta ja Johnny Cashilta.


title: Tom Denney

text: Denney on A Day to Rememberissä esiintymisen ohella tehnyt levykansia muille yhtyeille, esimerkiksi Lair of the minotaurin "Cannibal Massacren" EP (2005), Demiricousin "Two (Poverty)n" (2007), Woe of Tyrantsin "Kingdom of Mightin" (2009).


title: Tom Denney

text: Denneyn kaveri Brian Calzini kävi Denneyn studiossa, kun tämä oli tekemässä kappaletta. Calzini kysyi Denneyltä, voisiko hän laulaa kappaleissa. "Valvoimme koko yön ja pelleilimme tämän kappaleen kanssa, ja sitä kuunnellessamme keksin siihen sanoituksia. Kappaleessa oli erittäin nu-metalliset lauluosuudet, joten Tom lauloi siinä. Kappale oli vain vitsi hauskanpidon vuoksi. Myöhemmin samana iltana Calzini vei kappaleen kotiin, laittoi sen Myspaceen, ja kappaleen nimeksi tuli "I'll swing my fists". Sen jälkeen kun he muuttivat sen suuren suosion hänen Myspacen-tilinsä nimen takia Boston B:ksi, Calzini ja Denney nauhoittivat pian lisää kappaleita joita Denney ei ollut käyttänyt, joihin Calzini kirjoitti sanat. Calzini kokosi ihmisiä yhtyeeksi ja nauhoittamaan kappaleita Denneyn studiossa. Calzini nimesi ryhmän Paddock Parkiksi, ja se julkaisi kappaleet "With False Hope" EP:ssä. Kaikki EP:n kappaleet nauhoitettiin uudestaan vuonna 2008 Denneyn tuottamana, ja albumille lisättiin vielä pari uutta kappaletta.


title: Tom Denney

text: Vuonna 2009 yhtye ilmoitti, että Denney oli lähtenyt ryhmästä, ja hänen tilalleen tuli Four Letter Lien kitaristi Kevin Skaff. Yhtye ilmoitti, että Denney lähti keskittyäkseen avioliittoonsa, perheeseensä ja omaan studioonsa. Lähdöstä huolimatta hän silti osallistui uuden materiaalin kirjoittamiseen. Denney on mukana yhtyeen albumeilla: "What Separates Me from You" (2010) ja "Common Courtesy" (2013).


title: Tom Denney

text: 26. kesäkuuta 2011 ilmoitettiin, että Denney julkaisisi soolo EP:n saman vuoden syksyllä omassa levy-yhtiössään 33 Recordsissa. Lyhyt esittely rap-kappaleesta "I'm gangsta" julkaistiin samana päivänä. Kappale julkaistiin syksyllä singlenä.


title: Aarne Unhola

text: Aarne Teppo Kristian Unhola (s. 13. marraskuuta 1911 Savonlinna) on suomalainen lastenkirjailija ja kääntäjä.


title: Irja Vesterinen

text: Irja Maikki Vesterinen (s. 27. joulukuuta 1911 Viipurin maalaiskunta) on suomalainen lastenkirjailija.